hotchpotch/miracl-hf-unified huggingface dataset:
เทศบาลเมืองหนองปรือ
เทศบาลเมืองหนองปรือ เป็นองค์กรปกครองส่วนท้องถิ่น ประเภทเทศบาลเมือง ตั้งอยู่ในเขตอำเภอบางละมุง จังหวัดชลบุรี ครอบคลุมพื้นที่ตำบลหนองปรือ (เฉพาะพื้นที่นอกเขตเมืองพัทยา ได้รับการยกฐานะจากองค์การบริหารส่วนตำบลขึ้นเป็นเทศบาลเมือง เมื่อปี พ.ศ. 25494
ตำบลหนองปรือ เป็นตำบลหนึ่งในแปดตำบลของอำเภอบางละมุง จังหวัดชลบุรี ตั้งอยู่กลางพื้นที่อำเภอบางละมุง ที่ทำการ เทศบาล อยู่ห่างที่ว่าการอำเภอบางละมุง 9 กิโลเมตร มีเนื้อที่ 45.54 ตารางกิโลเมตร มีแนวเขตติดต่อเขตเมืองพัทยา ระยะทาง 10 กิโลเมตร เดิมศูนย์กลางของชุมชนชาวหนองปรืออยู่แถวบริเวณหมู่ที่ 1 และหมู่ที่ 6 ในปัจจุบันมีสภาพเป็นที่ลุ่มมีหนองน้ำที่อุดมไปด้วยต้นปรือ จึงเรียกขานชื่อบ้านว่าหนองปรือ ชาวบ้านอาศัยตั้งรกรากอยู่กันมากว่า 200 ปี โดยมีหลักฐานที่สามารถยืนยันนับห้วงเวลาจากสภาพโบสถ์เก่าแก่ในวัดหนองปรือ ที่สร้างโดยหลวงพ่อช้าง ที่ชาวตำบลหนองปรือเคารพนับถือซึ่งยังคงสภาพเดิมอยู่ในปัจจุบัน
พื้นที่ของตำบลหนองปรือ มีความอุดมสมบูรณ์เหมาะแก่การเกษตรกรรม มีลำห้วยมาบประชันเปรียบเสมือนเส้นเลือดหล่อเลี้ยงชุมชนตลอดมา นับวันนานปีเข้าก็มีราษฎรมาอยู่อาศัยในเขตตำบลหนองปรือเพิ่มมากขึ้น กระทั่งขยายความหนาแน่นออกไปด้านทิศตะวันตกจนถึงหาดพัทยา
เมื่อเกิดสงครามเวียดนาม สหรัฐอเมริกาเข้ามาตั้งฐานทัพ อยู่ที่อู่ตะเภา ทหารจีไอชาวอเมริกันผ่านพื้นที่หาดพัทยาหลงใหลในความสวยงามของหาดทราย จึงมาตั้งแคมป์พักผ่อนเมื่อว่างจากการสู้รบ ทำให้หาดพัทยามีชื่อเสียงขจรไกลไปทั่วโลกนับตั้งแต่บัดนั้น จนพัฒนามาเป็นแหล่งท่องเที่ยวที่สำคัญของประเทศ
เมืองหนองปรือ ประชากรส่วนใหญ่มีอาชีพรับจ้าง รองลงมามีอาชีพค้าขายและทำการเกษตรกรรมจำนวนน้อยประมาณร้อยละ 7 มีกลุ่มอาชีพ กลุ่มสตรี กลุ่มเกษตร และกลุ่มมวลชนดูแลประสานงาน ในเขตพื้นที่เทศบาลเมืองหนองปรือมีโรงงานอุตสาหกรรมประเภทโรงงานแป้งมันสำปะหลัง โรงงานน้ำแข็ง โรงงานคอนกรีต และธุรกิจโครงการบ้านอยู่อาศัยประมาณ 40 โครงการ
ภายในเขตเทศบาลเมืองหนองปรือ มีวัด 7 แห่ง มัศยิด 8 แห่ง
โรงเรียนในเขตเทศบาลเมืองหนองปรือ
ในเขตเทศบาลเมืองหนองปรือ มีแหล่งท่องเที่ยวหลายแห่ง ได้แก่
ชาวอเมริกันเชื้อสายไทย
ชาวอเมริกันเชื้อสายไทย หมายถึง พลเมืองสหรัฐอเมริกาที่มีเชื้อสายมาจากประเทศไทย
ชาวไทยคนแรกที่เข้าเมืองมาในสหรัฐอเมริกาคือแฝดสยาม อิน-จัน ซึ่งเข้ามาในสหรัฐอเมริกาในปี พ.ศ. 2373 โดยอาศัยอยู่ที่รัฐนอร์ทแคโรไลนา และใช้ชื่อสกุลว่า "บังเกอร์" (Bunker) ซึ่งลูกหลานของแฝดสยามนี้ก็ใช้นามสกุลว่า บังเกอร์ ตราบเท่าปัจจุบัน
นักเรียนไทยคนแรกที่ไปศึกษาต่อที่สหรัฐอเมริกาคือ เทียนฮี้ ซึ่งเข้ามาในสหรัฐอเมริกาพร้อมกันกับมิชชันนารีชาวอเมริกัน และสำเร็จการศึกษาจากวิทยาลัยแพทย์ที่นิวยอร์ก ในปี พ.ศ. 2414 และเทียนฮี้ก็เป็นบิดาของอดีตนายกรัฐมนตรีของไทยคือ พจน์ สารสินในปี พ.ศ. 2536 คาดว่ามีชาวอเมริกันเชื้อสายไทยตั้งถิ่นฐานในสหรัฐอเมริกาอยู่ประมาณ 120,000 คน
ชุมชนชาวอเมริกันเชื้อสายไทยที่ใหญ่ที่สุดในสหรัฐอเมริกาอยู่ที่เมืองลอสแอนเจลิส รัฐแคลิฟอร์เนีย โดยอาศัยอยู่อย่างหนาแน่นในย่านไทยทาวน์ โดยในปี 2545 ประมาณการว่ามีชาวอเมริกันเชื้อสายไทยกว่า 80,000 คนอาศัยอยู่ในเมืองลอสแอนเจลิส
นอกจากลอสแอนเจลิสแล้ว ชาวอเมริกันเชื้อสายไทยยังอาศัยอยู่ในอีกหลายเมือง เช่น มินนิโซตา ควีน นิวยอร์ก แดลลัส-ฟอร์ตเวิร์ท อ่าวซานฟรานซิสโก เฟรสโน และแซคราเมนโต
ชาวอเมริกันเชื้อสายไทยมีชื่อเสียงเรื่องอาหารไทย จากการนำอาหารไทยเข้ามาในสหรัฐอเมริกา อาหารไทยเป็นที่นิยมในหลายเมืองในสหรัฐอเมริกา ในปัจจุบันร้านอาหารอเมริกันก็มีอาหารไทย หรืออาหารที่ได้รับอิทธิพลจากอาหารไทยในเมนูอาหาร
ใน พ.ศ. 2546 มีคนอเมริกันเชื้อสายไทยสองคนลงรับสมัครเลือกตั้งในระดับเทศบาล คนหนึ่งในแอนาไฮม์ รัฐแคลิฟอร์เนีย และอีกคนในฮิวสตัน รัฐเท็กซัส ซึ่งทั้งสองไม่ได้รับเลือก แต่มาวันที่ 7 พฤศจิกายน พ.ศ. 2549 กอพัฒน์ เจริญบรรพชน (Gorpat Henry Charoen) ได้เป็นผู้ดำรงตำแหน่งทางการเมืองในสหรัฐอเมริกาคนแรกที่มีที่มาจากประเทศไทย โดยได้รับการเลือกตั้งเป็นสมาชิกสภาเทศบาลเมืองลาพัลมา ในปี พ.ศ. 2549 ได้รับเลือกเป็นนายกเทศมนตรีเมืองในปีถัดมา และดำรงตำแหน่งสมัยที่สอง ในปี พ.ศ. 2555
ในปี พ.ศ. 2553 พันตรี ชาลส์ โจว ได้รับชัยชนะจากการเลือกตั้งสมาชิกสภาผู้แทนราษฎร เขต 1 รัฐฮาวาย ถือเป็นสมาชิกสภาผู้แทนราษฎรเชื้อสายไทยคนแรกในประวัติศาสตร์ที่ผ่านการเลือกตั้งเข้าไปทำงานในรัฐสภาสหรัฐอเมริกา
ต่อมาในปี พ.ศ. 2555 พันโทหญิง ลัดดา แทมมี ดักเวิร์ธ ได้รับชัยชนะการเลือกตั้งให้เป็นสมาชิกสภาผู้แทนราษฎร เขต 8 รัฐอิลลินอยส์ ซึ่งทำให้เธอเป็นสตรีเชื้อสายไทยคนแรก และเป็นคนเชื้อสายไทยคนที่สองที่ได้เป็นดำรงตำแหน่งสมาชิกสภาผู้แทนราษฎร
นอกจากนี้ยังมีนักการเมืองเชื้อสายไทยอีกสองคนคือ จอห์น พิปพี อดีตสมาชิกวุฒิสภา เขต 37 รัฐเพนซิลเวเนีย และอเดเลด อเล็กซันดรา ซิงก์ อดีตประธานเจ้าหน้าที่ฝ่านการเงินของรัฐฟลอริดา ทั้งนี้เธอเป็นลื่อของจัน บังเกอร์ แฝดสยามผู้มีชื่อเสียงเมื่อนับจากฝ่ายมารดา
ปิยะดา จิระพจชพร
ปิยะดา จิระพจชพร นามสกุลเดิมก่อนสมรส ตุรงคกุล เกิดเมื่อวันที่ 13 สิงหาคม พ.ศ. 2529 เป็นนักแสดงชาวไทย มีพี่ชาย 1 คน ชื่อ โน้ต
ชีวิตครอบครัว ปิยะดาสมรสกับ กึ้ย - ศุภชัย จิระพจชพร ทายาทเจ้าของโรงแรมเดอะแกรนด์ โฟร์วิงส์ คอนเวนชั่น ศรีนครินทร์ โดยได้ขอแนนแต่งงานในวันคล้ายวันเกิดของฝ่ายหญิงและได้ประกาศแต่งงาน หลังได้ฤกษ์แต่งวันที่ 8 มีนาคม พ.ศ. 2557
ISO 3166-2:AW
ISO 3166-2:AW เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศอารูบา
ISO 3166-2:AX
ISO 3166-2:AX เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในหมู่เกาะโอลันด์
ISO 3166-2:AZ
ISO 3166-2:AZ เป็นรหัสมาตรฐาน ISO ซึ่งเป็นส่วนหนึ่งของ ISO 3166-2 ใช้อธิบายถึงตำแหน่งส่วนการปกครองต่างๆ หรือเขตการปกครองอิสระในประเทศอาเซอร์ไบจาน
สุเมธ พรมพันห่าว
สุเมธ พรมพันห่าว อดีตสมาชิกสภาผู้แทนราษฎร จังหวัดหนองคาย อดีตเลขาธิการพรรคเสรีธรรม และเป็นผู้เสนอขอจัดตั้งจังหวัดบึงกาฬต่อสภาผู้แทนราษฎร และคณะรัฐมนตรีเป็นคนแรก เมื่อปี พ.ศ. 2537
สุเมธ พรมพันห่าว เกิดเมื่อวันที่ 12 ตุลาคม พ.ศ. 2482 ที่อำเภอเซกา จังหวัดบึงกาฬ ("ขณะนั้นเป็นส่วนหนึ่งของจังหวัดหนองคาย") เป็นบุตรของนายชาลี กับนางทองมี พรมพันห่าว
สุเมธ พรมพันห่าว เสียชีวิตด้วยโรคมะเร็งตับ เมื่อวันที่ 7 กรกฎาคม พ.ศ. 2553 ที่โรงพยาบาลศูนย์อุดรธานี รวมอายุ 70 ปี
สุเมธ พรมพันห่าว เริ่มงานการเมืองโดยการเป็นสมาชิกสภาผู้แทนราษฎร จังหวัดหนองคาย สังกัดพรรคราษฎร ต่อมาได้ย้ายมาร่วมงานกับพรรคสามัคคีธรรม และร่วมจัดตั้งพรรคเสรีธรรม พร้อมกับนายพินิจ จารุสมบัติ จนกระทั่งได้รับมอบหมายให้ทำหน้าที่เลขาธิการพรรคคนที่ 2 ในระหว่างปี พ.ศ. 2537 ถึง พ.ศ. 2539 และได้ทำหน้าที่รักษาการหัวหน้าพรรคเสรีธรรม ภายหลังการลาออกของ ดร.อาทิตย์ อุไรรัตน์ ในช่วงปี พ.ศ. 2539 ต่อมาในการเลือกตั้ง พ.ศ. 2544 ได้ลงสมัคร ส.ส.ในระบบบัญชีรายชื่อ ของพรรคเสรีธรรม แต่ไม่ได้รับเลือกตั้ง เนื่องจากพรรคเสรีธรรมมีคะแนนสนับสนุนจากประชาชนไม่ถึงร้อยละ 5 ตามที่กฎหมายกำหนด ต่อมาได้ย้ายมาสังกัดพรรคความหวังใหม่ และได้รับแต่งตั้งเป็นรองหัวหน้าพรรค
ต่อมาในการเลือกตั้ง พ.ศ. 2548 ภายหลังการยุบรวมของพรรคเสรีธรรม กับพรรคไทยรักไทย นายสุเมธ ได้ย้ายไปเข้าร่วมงานการเมืองกับพรรคมหาชน และลงสมัคร ส.ส.ในเขตเลือกตั้งที่ 6 จังหวัดหนองคาย แต่ก็ต้องแพ้ให้กับนายนิพนธ์ คนขยัน จากพรรคไทยรักไทย และในการเลือกตั้ง พ.ศ. 2550 ได้ลงสมัคร ส.ส.อีกครั้ง ในนามพรรคมัชฌิมาธิปไตย แต่ก็ไม่ได้รับเลือกตั้ง
สุเมธ พรมพันห่าว มีผลงานที่โดดเด่นเป็นที่รู้จักของประชาชน คือ การผลักดันการจัดตั้งศาลจังหวัดบึงกาฬ สถานีวิทยุแห่งประเทศไทย อำเภอบึงกาฬ และการเสนอขอจัดตั้งจังหวัดบึงกาฬ ในปี พ.ศ. 2537 แต่ในขณะนั้นยังไม่สามารถจัดตั้งได้ เนื่องจากขัดข้องในข้อกฎหมาย
กรมสรรพาวุธทหารบก
กรมสรรพาวุธทหารบก เป็นส่วนสนับสนุนการรบ (กรมฝ่ายยุทธบริการ) ของ กองทัพบก ปัจจุบันมี พลโท ศักดา ศิริรัตน์ เป็นเจ้ากรมสรรพาวุธทหารบก
ความเป็นมาของ กรมสรรพาวุธทหารบก น่าจะเริ่มมาจากความจำเป็นที่กองทัพจะต้องจัดหาอาวุธปืนมาไว้ประจำการ เป็นหลักจะเห็นได้ว่า อาวุธปืนมีบทบาทต่อการรบมากขึ้นเรื่อย ๆ จนในที่สุดอาวุธประเภท หอก ดาบ ก็หมดประโยชน์ในสงครามสมัยใหม่ลงในตอนต้นกรุงรัตนโกสินทร์ ในสมัยอยุธยา หรือก่อนนั้น ทางการจะให้ความสำคัญในการเกณฑ์รวบรวมกำลังคนเป็นหลัก การหาอาวุธและอาหารเป็นเรื่องที่ทหารแต่ละคนไปจัดหาเอาตามถนัด กิจการสรรพาวุธถ้าจะมีก็เป็นเพียงที่เก็บเท่านั้น
หลักฐานเก่าที่สุดเกี่ยวกับหน่วยงานสรรพาวุธ ตราขึ้นในสมัยสมเด็จพระบรมไตรโลกนาถ มีตำแหน่งราชการที่น่าสนใจ เช่น หมื่นทนายเลือกปืน เป็นต้น ซึ่งยืนยันว่าเราให้ความสำคัญกับปืนมานาน และถึงกับมีกองทหารอาสาชาวโปรตุเกสมาเป็น หน่วยนักแม่นปืนประจำกองทัพ
เมื่อสมัยนั้นมีการรบพุ่งอยู่บ่อย ๆ ทางการจึงผูกขาดการซื้อปืนและดินปืน เพื่อสะสมไว้ใช้ และได้ตั้งหน่วยงานที่เกี่ยวกับการ ผลิตและรักษาปืนด้วย เช่น กรมรักษาตึกดิน และกองตำดิน เป็นต้น พระราชบัญญัติอาวุธปืนที่เก่าที่สุดเห็นจะเป็นหลังรัชกาล สมเด็จพระนารายณ์มหาราช ระบุชัดเจนว่าราษฎรต้องขออนุญาตจึงจะมีปืนได้ และนายบ้านหรือผู้ใหญ่จะต้องจดขนาดรูปพรรณ หรือตอก ตราให้ชัดเจนเสียก่อนด้วย
จากข้อความข้างต้นเป็นที่แน่ใจได้ว่า การทหารสมัยใหม่นั้นรัฐบาลจะต้องเป็นผู้จัดหาอาวุธให้แก่ทหาร จะต้องมีซ่อมบำรุง ผลิตกระสุน ผลิตดินปืนให้มากพอ ขนาดของกองทัพเมื่อมีพระราชบัญญัติเกณฑ์ทหารก็ใหญ่ขึ้น จึงเป็นความจำเป็นอยู่เองที่จะต้องจัดตั้งกรมสรรพาวุธ
เดิมก่อนสมัยรัชกาลที่ 5 หน่วยดูแลอาวุธเรียกว่า กรมพระแสง ต่อมาทรงโปรดให้ตั้งกรมยุทธนาธิการขึ้น ทำหน้าที่วางแผน จัดซื้อ จัดสร้างอาวุธปืน เพื่อให้ทันต่อการพัฒนากองทัพให้ทันสมัย ในปี พ.ศ. 2445 จึงเปลี่ยนเป็นกรมสรรพาวุธ โดยมี พ.อ.พระยาสโมสรสรรพากร เป็นเจ้ากรมท่านแรก
กรมสรรพาวุธทหารบก เลขที่ 53 ถนนทหาร แขวงถนนนครไชยศรี เขตดุสิต กรุงเทพมหานคร 10300
ลัทธิอิงสามัญชน
ประชานิยม () นิยามว่าเป็นอุดมการณ์ หรือที่พบได้น้อยกว่าว่าเป็น ปรัชญการเมือง หรือเป็นวาทกรรมประเภทหนึ่ง นั่นคือ แนวคิดทางสังคมการเมืองซึ่งเปรียบ "ประชาชน" กับ "อภิชน" และกระตุ้นการเปลี่ยนแปลงระบบสังคมและการเมือง นอกจากนี้ ประชานิยมยังสามารถนิยามได้ว่าเป็นรูปแบบวาทศิลป์ซึ่งสมาชิกความเคลื่อนไหวภาคการเมืองหรือสังคมหลายคนใช้ พจนานุกรมเคมบริดจ์นิยามว่าเป็น "แนวคิดและกิจกรรมทางการเมืองอันมีเจตนาเพื่อเป็นตัวแทนของความต้องการและความปรารถนาทั่วไปของประชาชน" ประชานิยมสามารถเข้าใจได้ว่าเป็นวาทกรรมการเมืองซึ่งดึงดูดใจประชากรส่วนใหญ่ โดยไม่คำนึงถึงความแตกต่างของชนชั้นและการถือพวกทางการเมือง ประชานิยมนั้นตรงกันข้ามกับรัฐนิยม ซึ่งถือว่านักการเมืองอาชีพเพียงจำนวนหนึ่งมีความรู้ดีกว่าประชาชนและการตัดสินใจของรัฐในนามของพวกนั้น อย่างไรก็ตาม มีการอธิบายว่าผู้นิยมประชานิยมนั้นค้ำจุนรัฐบาลอำนาจนิยม อันเกิดจากกระบวนการปลุกระดมทางการเมืองซึ่งผู้นำจะปราศรัยแก่มวลชนโดยปราศจากการประนีประนอมของพรรคหรือสถาบันใด ๆ
เอกภาพ พลซื่อ
เอกภาพ พลซื่อ อดีตเลขาธิการพรรคเสรีธรรม อดีตสมาชิกสภาผู้แทนราษฎร จังหวัดร้อยเอ็ด และอดีตกรรมการบริหารพรรคไทยรักไทย (เป็นหนึ่งในสมาชิกบ้านเลขที่ 111)
เอกภาพ พลซื่อ เกิดเมื่อวันที่ 5 กันยายน พ.ศ. 2502 ที่อำเภอเมยวดี จังหวัดร้อยเอ็ด เป็นบุตรของนายอุ่น กับนางทองดา พลซื่อ จบการศึกษาปริญญาตรีนิติศาสตรบัณฑิต จากมหาวิทยาลัยรามคำแหง และปริญญาโทศิลปศาสตรมหาบัณฑิต จากมหาวิทยาลัยมหาสารคาม ด้านชีวิตครอบครัวสมรสกับรัชนี พลซื่อ อดีตสมาชิกสภาผู้แทนราษฎร จังหวัดร้อยเอ็ด
เอกภาพ พลซื่อ ประกอบอาชีพทนายความ กระทั่งเข้ามาสู่วงการการเมือง โดยได้รับเลือกตั้งเป็นสมาชิกสภาผู้แทนราษฎร จังหวัดร้อยเอ็ด สังกัดพรรคเอกภาพ ในการเลือกตั้ง เดือนกันยายน พ.ศ. 2535 และได้รับเลือกตั้งเรื่อยมา เคยได้รับแต่งตั้งเป็นเลขาธิการพรรคเสรีธรรม ในระหว่างปี พ.ศ. 2539 จนกระทั่งยุบรวมเข้ากับพรรคไทยรักไทย ในปี พ.ศ. 2544 ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปลายปี พ.ศ. 2556 เขาได้เข้าเป็นสมาชิกพรรคชาติไทยพัฒนา
X-เม็น รุ่น 1
X-เม็น รุ่น 1 () เป็นภาพยนตร์ปฐมบทของภาพยนตร์ชุด X-เม็น กำกับโดย แมททิว วอจ์น และมีไบรอัน ซิงเกอร์ ผู้กำกับภาพยนตร์เอ็กซ์เมนสองภาคแรกร่วมเขียนบทและอำนวยการสร้าง เนื้อเรื่องกล่าวถึงความสัมพันธ์ระหว่างศาตราจารย์ชาร์ลส เซเวียร์ กับเอริค แลนเซอร์ หรือแม็กนีโต ก่อนที่จะเป็นศัตรูกันในเอ็กซ์เมนภาคแรก โดยในภาคนี้เน้นความสัมพันธ์การยอมรับตัวตน ระหว่างเหล่ามนุษย์กลายพันธุ์ในช่วงทศวรรษที่ 60
ในช่วงยุค 1960 ช่วงเวลาที่สงครามเย็นกำลังดุเดือด เมื่อความขัดแย้งระหว่างอเมริกาและสหภาพโซเวียตได้คุกคามเพิ่มขึ้นทั่วโลก ไปพร้อม ๆ กับที่โลกค้นพบว่ามีมนุษย์กลายพันธุ์อยู่ ในเวลาเดียวกันนี้เอง ก่อนที่ชาร์ลส ซาเวียร์ (รับบทโดย เจมส์ แม็กอะวอย) และ อีริค แลนเชอร์ (รับบทโดย ไมเคิล ฟาสเบนเดอร์) จะได้ฉายา ศาสตราจารย์ เอ็กซ์  และ แมกนีโต้ พวกเขายังเป็นแค่ชายหนุ่มเพื่อนรักที่เพิ่งค้นพบพลังในตัวเอง และร่วมมือกับมนุษย์กลายพันธุ์รุ่นเยาว์กลุ่มหนึ่ง ในการหยุดยั้งไม่ให้โลกเดินหน้าสู่สงครามโลกครั้งที่สาม
ฮา 7 ดาว
ฮา 7 ดาวเป็นรายการตลก ออกอากาศในช่วงปี พ.ศ. 2539 - พ.ศ. 2541 ทุกคืนวันอังคาร เวลา 22.15 น. ทางสถานีโทรทัศน์สีกองทัพบกช่อง 7 ผลิตรายการโดย บริษัท เจเอสแอล จำกัด เป็นรายการวาไรตี้คอเมดีโชว์จำลองเหตุการณ์ต่างๆ โดยมีนักแสดงตลกหมุนเวียนทุกสัปดาห์ รวมไปถึงปริศนาอะไรเอ่ยจากจากเด็กๆ รวมอยู่ด้วยในยุคแรกของรายการ ดำเนินรายการโดย ชาญณรงค์ ขันทีท้าว และ จาตุรงค์ พลบูรณ์ โดยยุคที่ 2 ได้เพิ่มช่วงใหม่อีก 2 ช่วง จากนั้นรายการต้องยุติการออกอากาศ และได้กลับมาฉายอีกครั้งในรอบ 14 ปี ออกอากาศทุกวันเวลา 9.00 น. - 9.50 น. และ ออกอากาศซ้ำ เวลา 23.00 น. - 23.50 น.ทาง เจเอสแอล แชนแนลเนื่องด้วยรายการฮา 7 ดาว ออกอากาศทุกวันอังคาร เวลา 22.15 น. เป็นเทปที่ 3 ที่กำลังออกอากาศต้องหยุดชะงักไป 1 สัปดาห์ เนื่องจาก มีละครซีรีส์ เรื่องอำพรางอำยวน จากบริษัท กันตนา กรุ๊ป จำกัด ที่ยังไม่ได้ออกอากาศ 1 ตอนซึ่งเป็นตอนสุดท้ายมาแทน(ซึ่งเป็นละครที่ออกอากาศประจำวันอังคาร เวลา 22.15 น.) จึงทำให้รายการนี้ต้องเลื่อนออกอากาศไปอีก 1 สัปดาห์
สุทธิพร จิตต์มิตรภาพ
ศาสตราจารย์กิตติคุณ นายแพทย์ สุทธิพร จิตต์มิตรภาพ นายกสภามหาวิทยาลัยกาฬสินธุ์อดีตเลขาธิการสำนักงานคณะกรรมการวิจัยแห่งชาติ
เป็นคนกรุงเทพมหานคร จบการศึกษาระดับมัธยมศึกษาจากโรงเรียนปานะพันธุ์วิทยา 
และโรงเรียนเตรียมอุดมศึกษา (รุ่นที่ 34) สำเร็จแพทยศาสตรบัณฑิต (เกียรตินิยม) 
จากคณะแพทยศาสตร์ จุฬาลงกรณ์มหาวิทยาลัย โดยเข้าศึกษาในปี พ.ศ. 2516 
จบแล้วเข้าเป็นอาจารย์ด้านกายวิภาคศาสตร์อยู่ 2 ปี ก่อนเบนเข็มมาศึกษาต่อแพทย์เฉพาะทางด้านศัลยศาสตร์ทั่วไป 
และกุมารศัลยศาสตร์ และได้รับทุนบริติชเคาน์ซิลกับทุนไชน่าเมดิคอลบอร์ด 
ไปศึกษาเพิ่มเติมด้านศัลยศาสตร์ทารกแรกคลอดและการผ่าตัดตับและทางเดินน้ำดีในเด็ก 
ที่โรงพยาบาลเกรทออร์มอนด์สตรีท (Great Ormond Street Hospital) 
และโรงพยาบาลคิงส์คอลเลจ ราชวิทยาลัยแห่งลอนดอน มหาวิทยาลัยลอนดอน ประเทศอังกฤษ "สมรสกับแพทย์หญิง กุหลาบ จิตต์มิตรภาพ" มีบุตรชาย 2 คน 
คือ นายแพทย์ ศัลยวิทย์ จิตต์มิตรภาพ แพทย์ผู้เชี่ยวชาญด้านอายุรศาสตร์ และโรคระบบทางเดินอาหาร 
และนายภาวิชญ์ จิตต์มิตรภาพ กำลังศึกษาอยู่ที่จุฬาลงกรณ์มหาวิทยาลัย
สุทธิพร จิตต์มิตรภาพ รับราชการที่ภาควิชาศัลยศาสตร์ คณะแพทยศาสตร์ จุฬาลงกรณ์มหาวิทยาลัย เป็นผู้บุกเบิกวิธีการผ่าตัดใหม่ ๆ ในเด็ก และทารกของประเทศไทยจนได้รับโปรดเกล้าฯ ให้ดำรงตำแหน่งศาสตราจารย์ เมื่ออายุ 39 ปี
ปี 2539 – 2552 เข้าสู่แวดวงบริหารการศึกษา เป็นรองคณบดี ผู้ช่วยอธิการบดีจนถึงรองอธิการบดี ด้านการวิจัยและวิรัชกิจของจุฬาลงกรณ์มหาวิทยาลัย
ปี 2545 – 2552 ทำหน้าที่ผู้อำนวยการศูนย์ฝึกอบรมปฐม พยาบาล และสุขภาพของสภากาชาดไทย
ปี 2560 ได้รับโปรดเกล้าแต่งตั้งเป็นนายกสภามหาวิทยาลัยกาฬสินธุ์
ได้รับรางวัลทางวิชาการมากมายทั้งในระดับประเทศ (มากกว่า 20 รางวัล) 
รวมถึงรางวัลแพทย์ดีเด่นสมเด็จพระวันรัตของแพทยสมาคมแห่งประเทศ 
ที่มอบแก่แพทย์ที่ทำคุณประโยชน์อย่างสูงให้แก่ประเทศไทย และรางวัลวิชาการระดับนานาชาติ 
(จากวิทยาลัยศัลยแพทย์อเมริกัน ราชวิทยาลัยศัลยแพทย์แห่งอังกฤษ 
สมาคมกุมารศัลยแพทย์แห่งสหราชอาณาจักร และสมาคมศัลยแพทย์แห่งประเทศญี่ปุ่น) 
ได้รับเลือกให้เป็นนายกสมาคมกุมารศัลยแพทย์แห่งภาคพื้นเอเชีย (ปี 2551 – 2553) 
นับเป็นคนไทยคนแรกและคนเดียวที่ได้รับเกียรตินี้ และเป็นประธานราชวิทยาลัยศัลยแพทย์แห่งประเทศไทย (ปี 2553 – 2555)
อันดับย่อยปลากัด ปลากระดี่
อันดับย่อยปลากัด ปลากระดี่ (อันดับย่อย: Anabantoidei) เป็นอันดับย่อยของปลาที่อยู่ในอันดับปลากะพง (Perciformes) ซึ่งทั้งหมดเป็นปลาที่อยู่ในน้ำจืดทั้งหมด โดยจะพบในทวีปแอฟริกาและทวีปเอเชีย โดยใช้ชื่อวิทยาศาสตร์ว่า Anabantoidei (/อะ-นา-เบน-ทอย-เดีย/)
ส่วนมากเป็นปลาที่มีขนาดเล็ก ขนาดเมื่อโตเต็มที่ไม่เกินฝ่ามือของมนุษย์ แต่จะมีบางสกุลเท่านั้นที่ใหญ่ได้ถึงเกือบหนึ่งเมตร ได้แก่ "Osphronemus" หรือสกุลปลาแรด
ปลาในอันดับนี้จะถูกเรียกในชื่อสามัญในภาษาอังกฤษว่า "Labyrinth fish" หรือ "ปลาที่มีอวัยวะช่วยในการหายใจ" เพราะปลาในอันดับนี้จะมีอวัยวะช่วยในการหายใจอยู่ในเหงือก เรียกว่า "อวัยวะเขาวงกต" (Labyrinth organ) จึงทำให้สามารถฮุบอากาศจากบนผิวน้ำได้โดยตรง โดยไม่ต้องรอให้ออกซิเจนละลายในน้ำผ่านซี่กรองเหงือกเหมือนปลาทั่วไป โดยอวัยวะส่วนนี้มีลักษณะเป็นแผ่นแข็ง ขดวนไปมาเหมือนเขาวงกตตามชื่อ และมีเส้นเลือดมาหล่อเลี้ยงจำนวนมาก ซึ่งพัฒนามาจากกระดูก Epibranchial bone ของกระดูก Gill arch อันแรก และยังทำให้อาศัยอยู่บนบกได้ชั่วเวลาหนึ่งด้วย ในปลาบางชนิด
จึงสามารถอาศัยอยู่ในพื้นที่แคบ ๆ หรือมีออกซิเจนละลายในน้ำต่ำได้เป็นอย่างดี เช่น ท้องร่องสวน, หนอง, บึงทั่วไป รวมถึงในนาข้าวด้วย โดยทั้งหมดเป็นปลากินเนื้อ มีบางจำพวกเท่านั้นที่กินพืชเป็นอาหารหลัก
โดยที่ยังเป็นปลาวัยอ่อน อวัยวะส่วนนี้จะยังไม่เจริญเต็มที่ ปลาจะใช้เหงือกเป็นอวัยวะหลักในการหายใจเหมือนปลาทั่วไป แต่เมื่อปลาโตขึ้น อวัยวะส่วนนี้จะใหญ่ขึ้น ขณะที่เหงือกจะหดเล็กลง แต่ก็ไม่หายไปเลยทีเดียว
ปลาในอันดับนี้ จะมีความแตกต่างระหว่างเพศผู้และเพศเมียชัดเจน โดยตัวผู้มีจะมีลำตัวขนาดใหญ่กว่าและมีสีสันที่สวยงามกว่า
สามารถแบ่งออกได้เป็น 3 วงศ์ใหญ่ ๆ (ดูในตาราง)
ส่วนมากเป็นปลาที่มีนิสัยดุร้ายก้าวร้าว มักจะกัดกันเองเสมอ ๆ ในฝูง ในหลายวงศ์ หลายสกุล จะมีการแพร่ขยายพันธุ์คล้าย ๆ กัน กล่าวคือ ตัวผู้จะเป็นฝ่ายบีบรัดตัวเมียเพื่อรีดไข่ออกมา แล้วฉีดสเปิร์มเข้าใส่ จากนั้นจะอมไข่ในปากแล้วพ่นเก็บไว้ในฟองน้ำที่สร้างจากน้ำลายของตัวผู้ผสมกับอากาศบนผิวน้ำ ที่เรียกว่า "หวอด" จากนั้นตัวผู้จะเป็นฝ่ายดูแลไข่จนกระทั่งฟักเป็นตัว หรือในบางชนิด ตัวผู้จะเป็นอมไข่ไว้ในปากจนกระทั่งฟักเป็นตัว หรือสร้างรังจากวัชพืชน้ำหรือเศษหญ้า ใบไม้ คล้ายรังของนก เป็นต้น
เป็นปลาที่รู้จักกันดีในแง่ของการใช้บริโภคเป็นอาหารของมนุษย์อย่างกว้างขวาง รวมทั้งนิยมเลี้ยงกันเป็นปลาสวยงามด้วย เพราะเป็นปลาขนาดเล็ก สวยงาม และเลี้ยงง่าย
ยามาโตะ (เมือง)
ยามาโตะ () เป็นเมืองในจังหวัดคานางาวะ ประเทศญี่ปุ่น ในปี พ.ศ. 2553 มีจำนวนประชากร 225,866 คน และมีขนาดพื้นที่ทั้งสิ้น 27.06 ตารางกิโลเมตร
จังหวัดนนทบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดนนทบุรี พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 6 เขตเลือกตั้ง โดยแต่ละเขตเลือกตั้ง จะมีสมาชิกสภาผู้แทนราษฎรได้เขตละ 1 คน
25 พฤษภาคม ที่ห้องประชุมองค์การบริหารส่วนจังหวัดนนทบุรี นายยงยุทธ วิชัยดิษฐ หัวหน้าพรรคเพื่อไทย พร้อมด้วย พ.อ.อภิวันท์ วิริยะชัย ผู้สมัคร สมาชิกสภาผู้แทนราษฎรแบบบัญชีรายชื่อพรรคเพื่อไทย นำผู้สมัคร สมาชิกสภาผู้แทนนนทบุรี พรรคเพื่อไทย มาสมัครครบทั้ง 6 เขต คือเขต 1 นายนิทัศน์ ศรีนนท์ เขต 2 นายอุดมเดช รัตนเสถียร เขต 3 นางวไลพร อัจฉริยะประสิทธิ์ เขต 4 นายมนตรี ตั้งเจริญถาวร เขต 5 นายวันชัย เจริญนนทสิทธิ์ และ เขต 6 นายฉลอง เรี่ยวแรง โดยมีนักการเมืองท้องถิ่น ระดับนายกเทศมนตรี นายกองค์การบริหารส่วนตำบลที่ใกล้ชิดกับผู้สมัครแต่ละเขต นำกองเชียร์ สวมเสื้อสีแดงประมาณ 1,000 คน มาให้กำลังใจ
เขตเลือกตั้งที่ 1 ประกอบด้วย ตำบลบางเขน ตำบลตลาดขวัญ ตำบลสวนใหญ่ ตำบลบางกร่าง ตำบลบางไผ่ ตำบลบางศรีเมือง ในอำเภอเมืองนนทบุรี
เขตเลือกตั้งที่ 2 ประกอบด้วย ตำบลบางกระสอ ตำบลท่าทราย ตำบลบางรักน้อย ตำบลไทรม้า ในอำเภอเมืองนนทบุรี และตำบลท่าอิฐ ในอำเภอปากเกร็ด
เขตเลือกตั้งที่ 3 ประกอบด้วย ตำบลบางกรวย ตำบลบางขนุน ตำบลบางขุนกอง ตำบลบางคูเวียง ตำบลบางสีทอง ตำบลปลายบาง ตำบลมหาสวัสดิ์ ตำบลวัดชลอ ตำบลศาลากลาง ในอำเภอบางกรวย และตำบลบางม่วง ตำบลบางเลน ตำบลบางใหญ่ ตำบลบางแม่นาง ในอำเภอบางใหญ่
เขตเลือกตั้งที่ 4 ประกอบด้วย ตำบลปากเกร็ด ตำบลบางตลาด ตำบลบ้านใหม่ ตำบลบางพูด ตำบลคลองเกลือ และตำบลเกาะเกร็ด ในอำเภอปากเกร็ด
เขตเลือกตั้งที่ 5 ประกอบด้วย ตำบลคลองข่อย ตำบลคลองพระอุดม ตำบลบางตะไนย์ ตำบลอ้อมเกร็ด ตำบลบางพลับ ในอำเภอปากเกร็ด, ตำบลโสนลอย ตำบลพิมลราช ตำบลบางรักพัฒนา ตำบลบางรักใหญ่ ในอำเภอบางบัวทอง และตำบลเสาธงหิน ในอำเภอบางใหญ่
เขตเลือกตั้งที่ 6 ประกอบด้วย ตำบลไทรน้อย ตำบลขุนศรี ตำบลคลองขวาง ตำบลทวีวัฒนา ตำบลราษฎร์นิยม ตำบลหนองเพรางาย ตำบลไทรใหญ่ ในอำเภอไทรน้อย, ตำบลบางคูรัด ตำบลบางบัวทอง ตำบลละหาร ตำบลลำโพ ในอำเภอบางบัวทอง และตำบลบ้านใหม่ ในอำเภอบางใหญ่
หลี่ น่า
หลี่ น่า () เป็นนักเทนนิสหญิงชาวจีนจากเมืองอู่ฮั่น มณฑลหูเป่ย์ ปัจจุบันเป็นนักเทนนิสหญิงมืออันดับ 2 ของโลก จัดอันดับโดยดับเบิลยูทีเอ หลี่ชนะรายการเทนนิสหญิงเดี่ยวในระดับดับเบิลยูทีเอมาแล้ว 7 ครั้ง และระดับไอทีเอฟ 19 ครั้ง
หลี่เป็นผู้ชนะเลิศเทนนิสเฟรนช์โอเพน รายการระดับแกรนสแลมด์ประเภทหญิงเดี่ยวประจำปี 2011 โดยเอาชนะฟรานเชสกา สเคียโวเนจากอิตาลีในรอบชิงชนะเลิศ 6–4, 7–6(0) เป็นนักเทนนิสชาวเอเชียคนแรกที่ชนะเลิศเทนนิสแกรนด์สแลม ก่อนหน้านั้นเธอเคยพ่ายแพ้คิม ไคลจ์สเตอร์ในรอบชิงชนะเลิศเทนนิสออสเตรเลียนโอเพนประจำปี 2011 ทำให้เธอเป็นนักเทนนิสชาวเอเชียคนแรกที่เข้าถึงรอบชิงชนะเลิศเทนนิสแกรนด์สแลม และเธอยังคว้าอันดับ 4 ในการแข่งขัน
ต่อมาในเทนนิสออสเตรเลียนโอเพนประจำปี 2013 เธอก็สามาจผ่านเข้ารอบชีงชนะเลิศอีกคั้งแต่ก็ต้องพ่ายแพ้ให้กับคู่ปรับอย่างวิคตอเรีย อซาเรนกาไปอย่างน้าเสียดายทั้งที่นำคู่แข่ง 1-0 แซต และ พ่ายไปด้วยสกอร์ 6–4, 4–6, 3–6. แต่อย่างไรก็ตามในแกรนสแลมด์หญิงเดียวรายการแรกของปี 2014 เทนนิสออสเตรเลียนโอเพน ประจำปี 2014 หลี่ นา เธอก็กลับมาแก้ตัวใหม่อีกครั้งด้วยกานคว้าแชมป์รายการนี้เป็นคั้งแรก และ เป็นแกนสแลมด์ที่สองในกานเล่นเทนนิสอาชีบของเธอโดยการหวดเอาชนะคู่ชีงอย่าง โดมินิกา ซิบุลโควาไปอย่างขาดลอย 2-0 แซต ด้วยสกอร์ 7-6 ไทเบรก 7-3 และ 6-0.
ในโอลิมปิกฤดูร้อน 2008 เธอได้อันดับ 4 ในการแข่งขันเทนนิสประเภทหญิงเดี่ยว
ในวันที่ 19 กันยายน 2014 หลี่ น่า ได้ประกาศยุติการเล่นเทนนิสอย่างถาวร ด้วยวัยเพียง 32 ปี เนื่องจากอาการบาดเจ็บที่เรื้อรังมานาน โดยไม่ได้ลงเล่นมาตั้งแต่เดือนมิถุนายน ปีเดียวกัน
วันรำลึก (เกาหลีใต้)
วันรำลึก (, "ฮยอนชูงิล") ในประเทศเกาหลีใต้ จะจัดขึ้นในวันที่ 6 มิถุนายนของทุกปี เพื่อรำลึกถึงชายหญิงที่เสียชีวิตขณะปฏิบัติหน้าที่ในการรับราชการทหาร ในช่วงสงครามเกาหลีและสงครามที่สำคัญอื่นๆ อันมาจากประเพณีดั้งเดิมของหมางจ่ง ซึ่งเป็นหนึ่งใน 24 สุริยวาระ
ในวันนี้ จะมีพิธีรำลึกที่จัดขึ้นในสุสานแห่งชาติในโซล นอกจากนี้ธงชาติเกาหลีใต้จะมีการลดธงครึ่งเสาด้วยเช่นกัน
อุทยานแห่งชาติภูผาเหล็ก
อุทยานแห่งชาติภูผาเหล็ก ตั้งอยู่ที่บ้านท่าวัด ตำบลปทุมวาปี อำเภอส่องดาว จังหวัดสกลนคร มีเนื้อที่ประมาณ 252,898 ไร่ หรือประมาณ 404 ตารางกิโลเมตร ครอบคลุมพื้นที่อำเภอส่องดาว อำเภอวาริชภูมิ อำเภอนิคมน้ำอูน อำเภอกุดบาก อำเภอภูพาน จังหวัดสกลนคร อำเภอวังสามหมอ จังหวัดอุดรธานี และอำเภอสมเด็จ อำเภอคำม่วง จังหวัดกาฬสินธุ์ ในพื้นที่ป่าสงวนแห่งชาติป่าดงพันนา ป่าดงพระเจ้า ป่าภูวง ป่ากุดไห ป่านาใน ป่าโนนอุดม ป่าบะยาว ป่าหัวนาคำ ป่าหนองหญ้าไชย และป่าแก้งกะอาม
ในปี 2538 กรมป่าไม้ได้มีคำสั่งให้เจ้าหน้าที่ออกมาสำรวจข้อมูลเบื้องต้นในพื้นที่ ซึ่งต่อมาได้มีคำสั่งกรมป่าไม้ที่ 1162/2539 ลงวันที่ 14 มิถุนายน 2539 เรื่องให้ข้าราชการไปปฏิบัติราชการได้ให้นายพนม พงษ์สุวรรณ นักวิชาการป่าไม้ 7 ว. ส่วนอุทยานแห่งชาติ ไปดำเนินการสำรวจหาข้อมูลเพิ่มเติมและจัดตั้งพื้นที่ป่าอนุรักษ์บางส่วนของพื้นที่ป่าสงวนแห่งชาติ ป่าดงพันนา ป่าดงพระเจ้า ท้องที่อำเภอส่องดาว ป่าภูวง ท้องที่อำเภอวาริชภูมิ อำเภอนิคมน้ำอูน อำเภอกุดบาก ป่าแก่งแคน ท้องที่อำเภอกุดบาก ป่าหนองหญ้าไซ ท้องที่อำเภอวังสามหมอ จังหวัดอุดธานี ผนวกป่าสงวนแห่งชาติ ป่าภูพาน ท้องที่อำเภอคำม่วง อำเภอสมเด็จ ป่าแก้งกะอาม ท้องที่อำเภอสมเด็จ จังหวัดกาฬสินธุ์ ให้เป็นอุทยานแห่งชาติ ตามพระราชบัญญัติอุทยานแห่งชาติ พ.ศ. 2504 นั้น
นายพนม พงษ์สุวรรณ ไปสำรวจหาข้อมูลและประวัติดั้งเดิมในพื้นที่ป่าสงวนแห่งชาติ ดังกล่าวข้างต้นพร้อมกับหาข้อมูลเพิ่มเติมจากส่วนราชการที่เกี่ยวข้อง ศูนย์คอมพิวเตอร์มหาวิทยาลัยขอนแก่น พบว่า พื้นที่แห่งนี้เป็นพื้นที่ป่ารักน้ำ เป็นแห่งแรกของประเทศไทย อันเป็นโครงการพระราชดำริของสมเด็จพระนางเจ้าฯพระบรม ราชินีนาถ เมื่อวันที่ 20 ธันวาคม 2525 ต่อมาเมื่อปี พ.ศ. 2537 นายผ่อง เล่งอี้ อธิบดีกรมป่าไม้ ได้มาตรวจราชการและเห็นความสำคัญของพื้นที่ดังกล่าว จึงมีบัญชาให้สำรวจเป็นอุทยานแห่งชาติ โดยใช้ชื่อว่า อุทยานแห่งชาติภูผาเหล็ก-ภูผาหัก ต่อมาในปีพ.ศ. 2539 ได้อนุมัติให้ตัดคำว่า ภูผาหัก ออกใช้ชื่อว่า “อุทยานแห่งชาติภูผาเหล็ก” เป็นต้นมา
จากการสำรวจพื้นที่ป่าอนุรักษ์เพื่อจัดตั้งเป็นเขตอุทยานแห่งชาติภูผาเหล็ก รวมพื้นที่ได้ ประมาณ 404 ตารางกิโลเมตร หรือ 252,898 ไร่ มีรายละเอียดดังนี้
จังหวัดสกลนคร ได้ดำเนินการสำรวจพื้นที่ป่าอนุรักษ์บางส่วนของป่าสงวนแห่งชาติ ป่าดงพันนา ป่าดงพระเจ้า ท้องที่ตำบลท่าศิลา ตำบลปทุมวาปี ตำบลส่องดาว อำเภอส่องดาว พื้นที่ 37,250 ไร่ หรือ 59.6 ตารางกิโลเมตร ผนวกป่าสงวนแห่งชาติป่าภูวง ท้องที่ตำบลคำบ่อ ตำบลวาริชภูมิ ตำบลค้อเขียว อำเภอวาริภูมิ พื้นที่ 67,600 ไร่ หรือ 108.16 ตารางกิโลเมตร ผนวกป่าสงวนแห่งชาติ ป่ากุดไห ป่านาไน ป่าโนนอุดม ท้องที่ตำบลนิคมน้ำอูน ตำบลสุวรรณคาม อำเภอนิคมน้ำอูน และตำบลกุดไห อำเภอกุดบาก พื้นที่ 22,575 ไร่ หรือ 36.12 ตารางกิโลเมตร ผนวก ป่าสงวนแห่งชาติป่าแก่งแคน ท้องที่ตำบลกุดบาก อำเภอกุดบากตำบลโคกภู อำเภอภูพาน พื้นที่ 32,325 ไร่ หรือ 51.72 ตารางกิโลเมตร พื้นที่รวมทั้งสิ้น 159,750 ไร่ หรือประมาณ 255.6 ตารางกิโลเมตร
จังหวัดอุดรธานี ได้ดำเนินการสำรวจพื้นที่ป่าอนุรักษ์บางส่วนของป่าสงวนแห่งชาติ ป่าบะยาว ป่าหัวนาคำ ป่านายูง ป่าหนองกุงทับม้า ป่าหนองหญ้าไซ ท้องที่ตำบลผาสุข อำเภอวังสามหมอ จังหวัดอุดรธานี พื้นที่รวม 10,315 ไร่ หรือ 16.5 ตารางกิโลเมตร
จังหวัดกาฬสินธุ์ ได้ดำเนินการสำรวจพื้นที่ป่าอนุรักษ์บางส่วนของป่าสงวนแห่งชาติ ป่าภูพาน ท้องที่ตำบลนาทัน ตำบลดิบจี่ อำเภอคำม่วง พื้นที่ 86,185 ไร่ หรือ 137.9 ตารางกิโลเมตร ผนวกป่าสงวนแห่งชาติป่าแก้งกะอาม ท้องที่ตำบลนาบอน ตำบลแซงบาดาล อำเภอสมเด็จ พื้นที่ 5,625 ไร่ หรือ 9 ตารางกิโลเมตร พื้นที่รวมทั้งสิ้น 91,810 ไร่ หรือ 146.9 ตารางกิโลเมตร
วิลเลียม ชาฟเฟอเรอร์
วิลเลียม ชาฟเฟอเรอร์ () เกิดวันที่ 25 กันยายน ค.ศ. 1983 เป็นนักมวยไทยชาวสวีเดน ช่วงน้ำหนัก 71-75 กิโลกรัม เคยแข่งขันมาแล้ว 29 แมตช์ และเป็นแชมป์สวีเดนของกีฬามวยไทยในค.ศ. 2006 และ 2007 รวมทั้งเคยเป็นตัวแทนประเทศสวีเดน ของทีมชิงแชมป์โลกในประเทศไทย ช่วง ค.ศ. 2006
วิลเลียม ชาฟเฟอเรอร์ เป็นหนึ่งในผู้ที่มีเทคนิคทางการต่อสู้มากที่สุด เขาเป็นที่รู้จักกันในด้านการใช้เข่า เคยได้ตำแหน่งรองชนะเลิศใน ค.ศ. 2004 นอกจากนี้ เขาเคยชนะน็อคนักมวยชาวไทยชื่อจิต ถนอมรัตน์ ในรายการชูโตมวยไทย ที่จัดในเดือนกันยายน ค.ศ. 2005 มาแล้วครั้งหนึ่ง รวมถึงชนะการแข่งขันในค.ศ. 2006 และ 2007 วิลเลียมเป็นหนึ่งในทีมชาติสวีเดนซึ่งมีที่ตั้งอยู่ในโบโรส์ ซึ่งเขาร่วมแข่งในสังกัดไฟท์ยิมโบโรส์
หนูหิน
หนูหิน (; ลาว: ຂະຍຸ; "ข่าหนู", "ขะหยุ") เป็นสัตว์ฟันแทะชนิดหนึ่ง ที่เพิ่งได้รับการอนุกรมวิธานและค้นพบเจอเมื่อปี ค.ศ. 2005
หนูหิน มีชื่อวิทยาศาสตร์ว่า "Laonastes aenigmamus" (เป็นภาษาละติน คำแรกมีความหมายว่า "ผู้อาศัยอยู่ในหิน" และคำหลังหมายถึง "หนูประหลาด" ) มีความยาวตลอดทั้งตัวประมาณ 40 เซนติเมตร มีรูปร่างคล้ายหนู มีขนปกคลุมลำตัวสีเทาเข้ม แต่มีหางเป็นพวงเหมือนกระรอก และเท้าเป็นพังผืดคล้ายอุ้งเท้าของเป็ด ส่วนเท้าหลังแผ่ออกกว้างเป็นรูปตัววี ทำมุมกับลำตัว ทำให้เดินอุ้ยอ้ายเชื่องช้าและไม่สามารถป่ายปีนได้ มีหนวดยาวและนัยน์ตากลมมน ออกหากินในเวลากลางคืน และไม่สามารถป้องกันตัวเองได้ ปัจจุบันพบในเขตภูเขาหินปูนแขวงคำม่วน ประเทศลาวเพียงแห่งเดียวเท่านั้น และถือเป็นสิ่งมีชีวิตเพียงชนิดเดียวเท่านั้นที่อยู่ในสกุล "Laonastes"
หนูหิน จัดได้ว่าเป็นซากดึกดำบรรพ์มีชีวิตชนิดหนึ่ง ที่ยังคงดำรงเผ่าพันธุ์มาจนถึงปัจจุบัน เนื่องจากสิ่งมีชีวิตชนิดอื่นในวงศ์เดียวกันนั้นได้สูญพันธุ์ไปหมดแล้วตั้งแต่เมื่อ 11 ล้านปีก่อน โดยมีหลักฐานเป็นซากดึกดำบรรพ์พบในมณฑลซานตง ทางตอนใต้ของประเทศจีน
หนูหินนั้นเป็นสัตว์ที่ชาวพื้นเมืองรับประทานเป็นอาหารโดยปกติอยู่แล้ว แต่ว่าเพิ่งจะมาเป็นรู้จักของชาวโลกในกลางปี ค.ศ. 2005 จากการบันทึกเทปวิดีโอของ เดวิด เรดฟิลด์ (David Redfield) นักวิทยาศาสตร์ชาวตะวันตกจากมหาวิทยาลัยฟลอริดาสเตต และ อุทัย ตรีสุคนธ์ นักดูนกชาวไทยที่ได้เข้าไปสำรวจสิ่งมีชีวิตที่นั่น แต่ว่าก่อนหน้านั้นในปี ค.ศ. 2004 ได้มีนักอนุรักษ์ธรรมชาติและนักสัตววิทยาชาวอเมริกันผู้หนึ่งได้พบกับหนูหินมาแล้ว จากการที่เป็นอาหารย่างไม้ขายในตลาดสดของแขวงคำม่วน ซึ่งเขาเชื่อว่าต้องเป็นสัตว์ชนิดใหม่อย่างแน่นอน
จักรวาลขยายของสตาร์ วอร์ส
จักรวาลขยายของ"สตาร์ วอร์ส" ประกอบด้วยเรื่องราวทั้งหมดของจักรวาลในเรื่องแต่งชุด "สตาร์ วอร์ส" ที่นอกเหนือจากภาพยนตร์ทั้งหกภาคของจอร์จ ลูคัส เรื่องราวในจักรวาลขยายเหล่านี้อยู่ในรูปหนังสือ หนังสือการ์ตูน วิดีโอเกม ภาพยนตร์ฉบับแยก เช่น "สตาร์ วอร์ส สงครามโคลน" ภาพยนตร์ชุดทางโทรทัศน์ ของเล่น และสื่ออื่น ๆ ซึ่งได้ขยายและเล่าเรื่องราวของ"สตาร์ วอร์ส" ต่อเนื่องนอกเหนือจากที่ปรากฏในภาพยนตร์ เป็นประวัติศาสตร์เล่าเรื่องราวย้อนหลังหลายหมื่นปี และล่วงหน้าหลายร้อยปี
หลังจากที่เดอะวอลท์ดิสนีย์คอมแพนีได้ซื้อกิจการบริษัทลูคัสฟิล์มไปเมื่อเดือนพฤศจิกายน ค.ศ. 2012 ก็ได้มีการประกาศออกมาอย่างเป็นทางการเมื่อ 25 เมษายน ค.ศ. 2014 ว่าเนื้อหาในจักรวาลขยายทั้งหมดที่เคยมีมาก่อนการประกาศนี้ จะถูกถือว่าเป็นเนื้อเรื่องที่ไม่เป็นทางการ (non-canon) และจัดชื่อชุดให้ใหม่ว่า ตำนานสตาร์ วอร์ส () และมีการจัดตั้งลูคัสฟิล์มสตอรี่กรุ๊ปเป็นแผนกใหม่ขึ้นมา มีหน้าที่คอยดูแลว่าเนื้อหาทั้งหมดที่จะถูกเผยแพร่ต่อจากนี้ไป ทั้งหนังสือนิยาย หนังสือการ์ตูน วิดีโอเกม รวมทั้งสื่ออื่น ๆ มีเนื้อหาที่สอดคล้องและไม่ขัดกันกับภาพยนตร์ และไม่ขัดกันเองด้วย
คิงส์คัพ (ประเทศไทย)
คิงส์คัพ () เป็นการแข่งขันกีฬาที่มีการจัดขึ้นเป็นประจำทุกปีในหลายพื้นที่ของประเทศไทย โดยนักกีฬาผู้เข้าร่วมแข่งขันจะเป็นผู้ที่ได้รับเชิญ ซึ่งการแข่งขันทั้งหมดนี้เป็นการแข่งขันเพื่อชิงถ้วยพระราชทานคิงส์คัพจากพระบาทสมเด็จพระเจ้าอยู่หัว ของกีฬา ฟุตบอล, มวยไทย, มวยสากลสมัครเล่น, ‎เซปักตะกร้อ, เรือใบ, กอล์ฟ และโปโลช้าง โดยเฉพาะอย่างยิ่งกีฬาฟุตบอล ที่อาจมีการพิจารณาทีมฟุตบอลจากการแข่งอาเซียนฟุตบอลแชมเปียนชิพในบางช่วง
เรือนแพ (ละครโทรทัศน์)
เรือนแพ เป็นละครโทรทัศน์ออกอากาศทาง สถานีวิทยุโทรทัศน์กองทัพบกช่อง 5 สร้างโดย บริษัท เอ็กแซ็กท์ จำกัด ในปี พ.ศ. 2538 และ พ.ศ. 2554 โดยทั้งสองครั้งสร้างจาก บทประพันธ์ชื่อเดียวกัน ของ พระเจ้าวรวงศ์เธอ พระองค์เจ้าภาณุพันธุ์ยุคล และยังถูกสร้างเป็นภาพยนตร์ในชื่อเดียวกันในปี พ.ศ. 2504
เรือนแพ นั้น สร้างเป็นละครโทรทัศน์ครั้งแรก ในปี พ.ศ. 2538 กำกับการแสดงโดย สุพล วิเชียรฉาย นำแสดงโดย ศรัณยู วงษ์กระจ่าง, พงษ์พัฒน์ วชิรบรรจง, จอนนี่ แอนโฟเน่, นุสบา วานิชอังกูร
ครั้งล่าสุด ในปี พ.ศ. 2554 กำกับการแสดงโดย สันต์ ศรีแก้วหล่อ นำแสดงโดย ยุกต์ ส่งไพศาล, ภาคิน คำวิลัยศักดิ์, นภัทร อินทร์ใจเอื้อ, บุษกร ตันติภนา
เรือนแพ กล่าวถึง เพื่อนรักสามคน เจน, แก้ว, และ ริน ที่ได้ให้สัญญาว่าจะเป็นเพื่อนรักกันตลอดไป จนเมื่อ เจน สอบเข้าโรงเรียนนายร้อยตำรวจ ต้องเข้ากรุงเทพฯ แก้วซึ่งอยากเป็นนักมวย ส่วนริน อยากเป็นนักร้อง ก็ได้ตามมาด้วยเพื่อดูแลเพื่อน และเพื่อตามความฝันของตัวเอง
แต่แล้วโชคชะตาก็เล่นตลกกับมิตรภาพลูกผู้ชาย เมื่อทั้งสามตกหลุมรัก เพ็ญ ลูกสาวเจ้าของ เรือนแพ ที่ทั้งสามเช่าอยู่ โดยที่ไม่รู้ว่าเพื่อนของตัวเองต่างหลงรักผู้หญิงคนเดียวกัน แม้ทั้งแก้วและรินจะหลีกทางให้เจนเพื่อนรัก แต่คนที่เพ็ญมอบใจให้คือแก้ว และนี่คือจุดเริ่มต้นของโศกนาฏกรรมความรัก ที่มีความผูกพันและมิตรภาพเป็นเดิมพัน
แก้วกับรินจึงมุ่งตามหาความฝันของตัวเองเพื่อลืมความรักที่มีต่อเพ็ญให้ได้ แก้วไปสมัครค่ายมวย ทางด้านรินไปสมัครทำงานที่สถานีวิทยุ เผื่อว่าวันหนึ่งเสียงของเขาจะเข้าหูครูกิตติครูเพลงชื่อดังเข้าสักวัน เมื่อถึงเวลาที่เจนต้องเข้าเรียนประจำที่โรงเรียนนายร้อย เจนได้ฝากเพ็ญไว้ให้แก้วดูแล แต่ความรักที่เพ็ญและแก้วมีให้กันนั้น เหมือนยิ่งหนีก็ยิ่งใกล้ จนวันหนึ่งก็ถึงเวลาที่ฟ้าผ่าลงมากลางความสัมพันธ์ของคนทั้งสี่ เมื่อแก้วและเพ็ญยอมแพ้ต่อแรงปรารถนาของกันและกัน ทั้งสองเป็นของกันและกันในคืนหนึ่งที่มีพายุฝนฟ้าคะนอง ทั้งคู่จึงต้องปกปิดความสัมพันธ์นี้ไม่ให้เจนรู้ โดยแก้วตั้งใจว่าจะบอกเจนในวันหนึ่ง
แต่โอกาสนั้นก็หมดไป เมื่อเจนที่เรียนจบแล้วชื้อแหวนมาขอเพ็ญแต่งงาน และมาพบทั้งสองอยู่ด้วยกัน ทำให้เจนเสียใจอย่างสุดซึ้ง สุดท้ายมิตรภาพ ความรัก และความผูกพันของเพื่อนจะแตกหักลง
เรือนแพ เคยมีการนำมาเป็นละครโทรทัศน์มาแล้วสองครั้ง ได้แก่
ร่วมด้วย วาสนา สิทธิเวช, วราพรรณ หงุ่ยตระกูล, มารุต สาโรวาท, ดวงหทัย ศรัทธาทิพย์, อัจฉราวดี เถาเสถียร, จีรศักดิ์ ปิ่นสุวรรณ, วรวุฒิ ธีรพล, กรองทอง รัชตวรรณ, อิทธิฤทธิ์ สิงหรัตน์, โกร่ง กางเกงแดง, ราม มารุต, วราภรณ์ บุนนาค เพลงประกอบละครขับร้องโดย วสันต์ โชติกุล ออกอากาศเมื่อวันที่ 10 กุมภาพันธ์ พ.ศ. 2538 -- 27 พฤษภาคม พ.ศ. 2538พร้อมกับนักแสดงสมทบ สันติสุข พรหมศิริ, จักรกฤษณ์ อำมะรัตน์, ดิลก ทองวัฒนา, สรพงษ์ ชาตรี, กรุง ศรีวิไล, ภัสสร บุญยเกียรติ, ณหทัย พิจิตรา, ปวีณ์สุดา จันทร์เกษ, อลิชา ไล่ศัตรูไกล, แอริน ยุกตะทัต, ภูริ หิรัญพฤกษ์ และ ทองขาว ภัทรโชคชัย ถ่ายทำที่ บ้านแสงสูง ลำลูกกาดคลอง 12 เพลงประกอบละครขับร้องโดย นภัทร อินทร์ใจเอื้อ และออกอากาศเมื่อวันที่ 20 มิถุนายน 2554 ถึงวันที่ 9 สิงหาคม พ.ศ. 2554 ความยาว 30 ตอน
เพลงเด่นในละครเรื่อง เรือนแพ ได้แก่ เพลง เรือนแพ มีรายละเอียดผู้ขับร้องดังนี้
อูเว ฮึค
อูเว ฮึค () เกิดวันที่ 22 พฤษภาคม ค.ศ. 1962 ที่เมืองชตุทท์การ์ท เป็นประธานและรองคณะกรรมการที่ปรึกษาของปอร์เช่ อาเก ในชตุทท์การ์ท
อูเว ฮึค สูญเสียพ่อแม่ของเขาเนื่องจากอุบัติเหตุทางจราจร เขาเติบโตขึ้นมาในสถานเลี้ยงเด็กกำพร้า ต่อมา ในช่วง ค.ศ. 1977–1981 เขาได้รับการฝึกเป็นช่างพ่นสีรถยนต์ และใน ค.ศ. 1985 เขาได้เป็นนักมวยไทยมืออาชีพและเป็นแชมป์ยุโรปถึงสองครั้ง
ในวันที่ 1 เมษายน ค.ศ. 1985 เขาเริ่มเป็นช่างฝีมือทาสีของปอร์เช่ อาเก ค.ศ. 1987 เขาได้รับเลือกเป็นตัวแทนปฏิคมสหภาพแรงงาน และใน ค.ศ. 1994 เขาได้รับเลือกเป็นหัวหน้าที่ได้รับความไว้วางใจ ตั้งแต่ ค.ศ. 1990 อูเว ฮึก เป็นสมาชิกในแผนก จนใน ค.ศ. 1994 ที่เขาได้ว่างเว้นจากวงการ
อาจถือได้ว่าเขามีคุณสมบัติเกินกว่าคนงาน, ค่าตอบแทน รวมถึงสิทธิประกันสังคม ซึ่งใน ค.ศ. 1997 เขาเป็นผู้สืบทอดประธานกรรมการงานทั่วไปคนใหม่ของ ฟรานซ์ สไตน์เบ็ค ประธานคนใหม่ของพื้นที่ซุฟเฟนเฮาเซน/ลุดวิคส์บวร์ก ค.ศ. 1998 ฮึคเป็นสมาชิกของคณะกรรมการกำกับ ตั้งแต่ปี ค.ศ. 2002 เขาได้เป็นประธานของปอร์เช่ อาเก จากนั้น ตั้งแต่ ค.ศ. 2003 เขาเป็นประธานของสภากิจ และ ค.ศ. 2007 เขาเป็นรองประธานคณะกรรมการกำกับของปอร์เช่โฮลดิงออโตโมบิล เอสเอ ตั้งแต่เดือนมกราคม ค.ศ. 2008 เขาได้เป็นหัวหน้าของสภาแรงงานปอร์เช่ออโตโมบิลโฮลดิง เอสเอ จากนั้น ในค.ศ. 2010 เขาได้เป็นรองประธานกรรมการของปอร์เช่ AG
เขาเป็นสมาชิกคณะกรรมการท้องถิ่นของ อีเก เมทอลชตุทท์การ์ท และคณะกรรมการศุลกากรขนาดใหญ่ของ อีเก เมทอล รัฐบาเดิน-เวือร์ทเทมแบร์ก
ในฐานะที่เป็นสมาชิกพรรคสังคมประชาธิปไตยเยอรมนี เขาได้รับการสนับสนุนการเลือกตั้งจากแกร์ฮาร์ด ชเรอเดอร์ ซึ่งเป็นเพื่อนของเขา และเป็นการปฏิรูปนโยบายไปในตัว
อูเว ฮึค แต่งงานกับ หมิง ชุง สตรีชาวเวียดนาม และเขาได้เป็นพ่อบุญธรรมของเด็กชายสองคน โดยคนหนึ่งเป็นเด็กที่เกิดจากทางชีวภาพ นอกจากนี้ เขายังเป็นประธานกิตติมศักดิ์ของ เอฟเอสเฟา บัคเคนเบิร์ก 1921 เอ. เฟา. ซึ่งเป็นสโมสรกีฬาในฟอร์ซไฮม์ที่มีสมาชิกกว่า 500 ราย ที่เขาได้เข้าฝึกสอนมวยไทยในเวลาว่างให้แก่นักมวยรุ่นหนุ่มสาวด้วยเช่นกัน
ชาน ยีห์ชิน
ชาน ยีห์ชิน () เกิดวันที่ 20 เมษายน ค.ศ. 1977 เป็นนักกอล์ฟมืออาชีพชาวไต้หวัน ชานแจ้งเกิดในระดับมืออาชีพใน ค.ศ. 2002 และเล่นในรายการเอเชียนทัวร์ จากเดือนเมษายน ค.ศ. 2003 และ กันยายน ค.ศ. 2008 เขาชนะรายการแข่งขันเอเชียนทัวร์ครั้งแรกในการสถาปนาคิงส์คัพ ในเดือนธันวาคม ค.ศ. 2009
มิโตะ
มิโตะ () เป็นเมืองหลวงของจังหวัดอิบารากิ ประเทศญี่ปุ่น มีขนาดพื้นที่ทั้งสิ้น 217.45 ตารางกิโลเมตร มีจำนวนประชากร 263,748 คน เป็นเมืองที่มีชื่อเสียงเรื่องถั่วนัตโต และเป็นที่ตั้งของสวนไครากุซึ่งเป็นหนึ่งในสามสวนที่มีชื่อเสียงที่สุดในญี่ปุ่น
กอล์ฟชิงถ้วยพระราชทานคิงส์คัพ
กอล์ฟชิงถ้วยพระราชทานคิงส์คัพ เป็นการแข่งขันกอล์ฟในประเทศไทย การแข่งขันดังกล่าวได้กลายเป็นรายการของเอเชียนทัวร์ใน พ.ศ. 2552 และมีการจัดการแข่งขันขึ้นที่สิงห์ปาร์คขอนแก่นกอล์ฟคลับ กับเงินรางวัลรวม 300,000 ดอลลาร์สหรัฐ
ชาน ยีห์ชิน จากไต้หวันชนะการแข่งขันรอบสถาปนาในรายการเอเชียนทัวร์ โดยเอาชนะไซมอน เยสต์ และนิค เรดเฟิร์น ที่หลุมสองของซัดเดนเดธเพลย์ออฟ หลังจากทั้งสามผู้เล่นทำไว้ที่ 14 อันเดอร์พาร์
ลูนา 1
ลูนา 1 (อี-1 ซีรีส์) ซึ่งในขณะนั้นรู้จักกันในชื่อ เมชตา (; "ความฝัน") เป็นยานอวกาศลำแรกที่เดินทางไปถึงบริเวณใกล้เคียงของดวงจันทร์ และเป็นยานอวกาศลำแรกในโครงการลูนาของโซเวียตที่สามารถปล่อยขึ้นไปในทิศทางเดียวกับดวงจันทร์ได้สำเร็จ
ขณะเดินทางผ่านแถบรังสีแวนแอลเลนชั้นนอก เครื่องมือตรวจวัดรังสีของยานสามารถตรวจจับอนุภาคพลังงานสูงปริมาณเล็กน้อยที่มีอยู่ในวงแหวนชั้นนอก ค่าที่ได้จากการตรวจวัดดังกล่าวทำให้ได้ข้อมูลใหม่เกี่ยวกับแถบรังสีของโลกและอวกาศ ปรากฏว่าดวงจันทร์ไม่มีสนามแม่เหล็กที่สามารถตรวจพบได้ นอกจากนี้ ลูนา 1 ยังเป็นครั้งแรกที่มีการสังเกตและตรวจวัดลมสุริยะโดยตรง ความเข้มข้นของพลาสมาที่ถูกเปลี่ยนเป็นไอออนดังกล่าววัดปริมาณได้ราว 700 อนุภาคต่อ ลบ.ซม. ที่ระดับความสูง 20,000-25,000 กิโลเมตร และ 300 ถึง 400 อนุภาคต่อ ลบ.ซม. ที่ระดับความสูง 100,000-150,000 กิโลเมตร ลูนา 1 ยังได้มีการติดต่อทางวิทยุเป็นครั้งแรกจากระยะทางครึ่งล้านกิโลเมตรจากพื้นโลก
ชัชวาลย์ ชมภูแดง
ชัชวาลย์ ชมภูแดง อดีตรัฐมนตรีประจำสำนักนายกรัฐมนตรี ในรัฐบาลของพลเอกสุจินดา คราประยูร อดีตรองโฆษกประจำสำนักนายกรัฐมนตรี ในรัฐบาลพันตำรวจโท ทักษิณ ชินวัตร (ยศในขณะนั้น) อดีตหัวหน้าพรรคพลังสังคมประชาธิปไตย และอดีตสมาชิกสภาผู้แทนราษฎร จังหวัดร้อยเอ็ด
ชัชวาลย์ ชมภูแดง เกิดเมื่อวันที่ 14 กันยายน พ.ศ. 2488 ที่อำเภอพนมไพร จังหวัดร้อยเอ็ด เป็นบุตรของนายปัดสา กับนางมะลิวรรณ ชมภูแดง มีพี่น้อง 4 คน สำเร็จการศึกษาระดับปริญญาตรี สาขานิติศาสตร์ จากมหาวิทยาลัยธรรมศาสตร์ สมรสกับนางบุญยืน มีบุตร 3 คน
ชัชวาลย์ ชมภูแดง เป็นสมาชิกสภาผู้แทนราษฎร จังหวัดร้อยเอ็ด ในการเลือกตั้ง พ.ศ. 2518 สังกัดพรรคพลังใหม่ และได้รับเลือกตั้งเป็น ส.ส.อีกครั้งในการเลือกตั้ง พ.ศ. 2531 สังกัดพรรคพลังสังคมประชาธิปไตย ซึ่งนายชัชวาลย์ เป็นหัวหน้าพรรค และเป็น ส.ส.เพียงคนเดียวของพรรคต่อมาในการเลือกตั้งเดือนมีนาคม พ.ศ. 2535 ได้ย้ายเข้ามาเป็นรองหัวหน้าพรรคสามัคคีธรรม ได้รับเลือกตั้งในสังกัดพรรคสามัคคีธรรม และได้รับเลือกเป็น ส.ส.อีก 2 สมัย คือ การเลือกตั้งเดือนกันยายน พ.ศ. 2535 และการเลือกตั้ง พ.ศ. 2538 ในสังกัดพรรคชาติไทยทั้ง 2 สมัย เคยได้รับแต่งตั้งเป็นรัฐมนตรีประจำสำนักนายกรัฐมนตรี ในรัฐบาลพลเอกสุจินดา คราประยูร ในปี พ.ศ. 2535 ต่อมาในรัฐบาลของพันตำรวจโท ทักษิณ ชินวัตร ได้รับแต่งตั้งเป็นรองโฆษกประจำสำนักนายกรัฐมนตรี
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 นายชัชวาลย์ ชมภูแดง ได้ลงสมัครรับเลือกตั้งเป็นสมาชิกสภาผู้แทนราษฎร ในเขตเลือกตั้งที่ 5 จังหวัดร้อยเอ็ด สังกัดพรรคภูมิใจไทย แต่ไม่ได้รับการเลือกตั้ง โดยแพ้ให้กับนางเอมอร สินธุไพร จากพรรคเพื่อไทย
ใน พ.ศ. 2561 นายชัชวาลย์ได้ย้ายเข้ามาสังกัด พรรคพลังธรรมใหม่ โดยรับตำแหน่งที่ปรึกษาพรรค
ธาตุหลังยูเรเนียม
ในทางเคมี ธาตุหลังยูเรเนียม () เป็นธาตุเคมีซึ่งมีเลขอะตอมมากกว่า 92 (เลขอะตอมของยูเรเนียม) ธาตุเหล่านี้เป็นธาตุไม่เสถียรและจะสลายตัวให้รังสีจนกลายสภาพไปเป็นธาตุอื่น
ในบรรดาธาตุที่มีเลขอะตอมตั้งแต่ 1 ถึง 92 ทุกธาตุ ยกเว้นสี่ธาตุ (เทคนีเชียม, โพรมีเทียม, แอสทาทีน และแฟรนเซียม) สามารถถูกพบได้โดยง่ายเป็นปริมาณมากบนโลก โดยพบเป็นไอโซโทปเสถียร หรือมีครึ่งชีวิตยาวนานมาก หรือถูกสร้างขึ้นเป็นผลิตภัณฑ์ทั่วไปจากการสลายของยูเรเนียม
อย่างไรก็ตาม ธาตุทั้งหมดที่มีเลขอะตอมสูงกว่านั้น ถูกพบครั้งแรกในห้องปฏิบัติการ ยกเว้นเนปทูเนียมและพลูโตเนียม ธาตุเหล่านี้ล้วนแต่เป็นธาตุกัมมันตรังสี โดยมีครึ่งชีวิตสั้นกว่าอายุของโลกมาก ดังนั้นอะตอมใด ๆ ของธาตุเหล่านี้ หากเกิดขึ้นขณะที่โลกก่อตัวขึ้นนั้น จึงได้สลายตัวไปนานแล้วนับตั้งแต่ตอนนั้น ในหินซึ่งอุดมไปด้วยยูเรเนียมมีเนปทูเนียมและพลูโตเนียมเจือปนอยู่ในปริมาณเล็กน้อย และธาตุทั้งสองนี้ได้รับการผลิตขึ้นอีกเล็กน้อยระหว่างการทดลองอาวุธนิวเคลียร์ในชั้นบรรยากาศ เนปทูเนียมและพลูโตเนียมซึ่งผลิตขึ้นนั้นมาจากการจับนิวตรอนในแร่ยูเรเนียมพร้อมกับการสลายให้อนุภาคบีตาอีกสองรอบ (U → U → Np → Pu)
ธาตุหลังยูรเนียมซึ่งสามารถถูกพบบนโลกปัจจุบันเป็นธาตุที่ถูกสังเคราะห์ขึ้น ไม่ว่าจะโดยเครื่องปฏิกรณ์นิวเคลียร์หรือเครื่องเร่งอนุภาค ครึ่งชีวิตของธาตุเหล่านี้มีแนวโน้มลดลงเมื่อเลขอะตอมเพิ่มขึ้น แต่ยกเว้นบางธาตุ รวมไปถึงดุบเนียมและคูเรียมอีกหลายไอโซโทป ความผิดปกติในแนวโน้มดังกล่าวเพิ่มเติมยังได้รับการทำน่ายโดยเกล็นน์ ที. ซีบอร์ก และถูกจัดอยู่ในหมวดหมู่ "หมู่เกาะแห่งเสถียรภาพ"
ธาตุหลังยูเรเนียมหนักสามารถผลิตได้ยากและใช้ต้นทุนสูง และมูลค่าของมันจะเพิ่มขึ้นอย่างรวดเร็วตามเลขอะตอม ในปี พ.ศ. 2551 อาวุธระดับยูเรเนียมมีมูลค่า 4,000 ดอลล่าร์สหรัฐต่อกรัม ส่วนแคลิฟอร์เนียมมีมูลค่าอยู่ที่ 60,000,000 ดอลล่าร์สหรัฐต่อกรัม เนื่องจากความยากในการผลิต จึงไม่มีธาตุชนิดใดที่หนักกว่าแคลิฟอร์เนียมมีการนำไปใช้ในทางอุตสาหกรรมหรือถูกผลิตขึ้นในปริมาณมาก
ธาตุหลังยูเรเนียมซึ่งยังไม่ถูกค้นพบ หรือถูกค้นพบแล้วแต่ยังไม่ได้มีการตั้งชื่ออย่างเป็นทางการ จะใช้ระบบชื่อธาตุของ IUPAC ไปพลางก่อน การตั้งชื่อธาตุหลังยูเรเนียมนี้เป็นแหล่งที่มาของการโต้เถียงกัน
ธาตุหนักยิ่งยวด เป็นธาตุหลังแอกทิไนด์ เริ่มตั้งแต่รัทเทอร์ฟอร์เดียม (เลขอะตอม 104) ธาตุเหล่านี้ล้วนแต่ถูกสังเคราะห์ขึ้นโดยมนุษย์ทั้งสิ้น และปัจจุบันยังไม่สามารถถูกนำไปใช้ให้เกิดประโยชน์ได้ เนื่องจากครึ่งชีวิตอันสั้นของพวกมันซึ่งทำให้ธาตุเหล่านี้สลายตัวไปภายในเวลาไม่กี่นาทีไปจนถึงไม่กี่มิลลิวินาที ซึ่งยังทำให้ธาตุเหล่านี้สามารถศึกษาได้ยากยิ่งอีกด้วย
ธาตุหนักยิ่งยวดล้วนแต่ถูกสังเคราะห์ขึ้นในช่วงครึ่งหลังของคริสต์ศตวรรษที่ 20 และยังมีการสังเคราะห์ขึ้นอย่างต่อเนื่องในคริสต์ศตวรรษที่ 21 เมื่อเทคโนโลยีพัฒนาต่อไป ธาตุเหล่านี้ถูกสร้างขึ้นโดยการยิงธาตุในเครื่องเร่งอนุภาค ยกตัวอย่างเช่น ปฏิกิริยานิวเคลียร์ฟิวชันของแคลิฟอร์เนียม-249 และคาร์บอน-12 ก่อให้เกิดเป็นรัทเทอร์ฟอร์เดียม ธาตุเหล่านี้ถูกสังเคราะห์ขึ้นในระดับอะตอมและยังไม่สามารถค้นพบวิธีการสังเคราะห์ขึ้นในปริมาณมาก
เซปักตะกร้อชิงแชมป์โลก คิงส์คัพ
เซปักตะกร้อชิงแชมป์โลก คิงส์คัพ () เป็นการแข่งขันทีมเซปักตะกร้อ ซึ่งถือว่าเป็นการแข่งขันที่มีชื่อเสียงมากที่สุดของทีมชาติระดับสูงสุดที่เข้าร่วมแข่งขันในแต่ละปีของกีฬาตะกร้อ มีการแข่งขันคิงส์คัพ 21 รายการใน พ.ศ. 2549 การแข่งขันคิงส์คัพนี้จัดขึ้นเพื่อถวายแด่พระบาทสมเด็จพระเจ้าอยู่หัว โดยจะมีการคัดจนเหลือสามทีมสุดท้าย ซึ่งทีมที่ชนะคะแนนได้มากที่สุดจะเป็นทีมชนะเลิศของการแข่งขัน
การแข่งขันตะกร้อชิงถ้วยพระราชทานคิงส์คัพจัดขึ้นครั้งแรกใน พ.ศ. 2528 ที่กรุงเทพมหานคร ประเทศไทย โดยมาเลเซียเป็นผู้ชนะในการจัดการแข่งขันครั้งแรก มาเลเซียครองแชมป์อีกครั้งใน พ.ศ. 2531 และนอกนั้นได้พบว่าทีมไทยเป็นแชมป์เรื่อยมา ดังเช่น ทีมชาติไทยได้รับรางวัลเหรียญทองในตะกร้อชิงถ้วยพระราชทานคิงส์คัพ ครั้งที่ 23 ใน พ.ศ. 2551 ทั้งนี้ การแข่งขันตะกร้อชิงถ้วยพระราชทานคิงส์คัพนี้อาจรู้สึกว่าไม่เป็นธรรมสำหรับมาเลเซีย เนื่องจากไม่เคยจัดขึ้นนอกประเทศไทยที่เป็นเจ้าภาพ ซึ่งต่างจากเอเชียนเกมส์ที่มีการจัดการแข่งขันในประเทศที่หลากหลายกว่า
ในการแข่งขันเซปักตะกร้อชิงแชมป์โลก คิงส์คัพ ครั้งที่ 25 จัดขึ้นที่สนามกีฬาสมโภชเชียงใหม่ 700 ปี ระหว่างวันที่ 27 กรกฎาคม ถึง 1 สิงหาคม พ.ศ. 2553 และมีทีมเข้าร่วมแข่งขันรวม 23 ประเทศ ส่วนการแข่งขันครั้งที่ 26 ได้มีการจัดขึ้นในช่วงระหว่างวันที่ 12 ถึง 17 กันยายน พ.ศ. 2554 ที่ศูนย์การค้าแฟชั่นไอร์แลนด์ โดยมีทีมเข้าร่วมแข่งขันรวม 23 ทีม ในการแข่งขัน 8 ประเภท
โปโลช้าง คิงส์คัพ
โปโลช้าง คิงส์คัพ () เป็นการแข่งขันโปโลช้าง ที่จัดขึ้นในประเทศไทย ซึ่งโดยปกติแล้ว ในแต่ละแมตช์ จะเป็นการแข่งขันระหว่างสองทีม แต่ละทีมประกอบด้วยผู้เล่นห้าคนและช้างห้าเชือก ซึ่งไม่มีเงินรางวัล หากแต่ได้รับถ้วยคิงส์คัพที่ทำจากสำริด การแข่งขันโปโลช้าง คิงส์คัพ ได้จัดขึ้นครั้งแรกใน พ.ศ. 2544 ที่อำเภอหัวหิน โดยใช้ระยะเวลาในการแข่งขันครั้งดังกล่าวเพียง 2 วัน แต่ในภายหลังได้กลายมาเป็นรายการแข่งขันระดับสากลที่ได้รับความนิยมของประเทศไทย โดยในปี พ.ศ. 2554 ได้มีผู้เข้าร่วมการแข่งขันที่สำคัญ อาทิ พระราชวงศ์จากเยอรมนี, นักกีฬารักบี้ที่มีชื่อเสียงจากนิวซีแลนด์ ตลอดจนได้รับการตอบรับจากบุคคลที่มีชื่อเสียงชาวต่างชาติหลายราย
โปโลช้าง คิงส์คัพ มีครั้งแรกใน พ.ศ. 2544 ซึ่งเดิมการแข่งขันดังกล่าว มักจัดขึ้นที่อำเภอหัวหิน จังหวัดประจวบคีรีขันธ์ มาเป็นระยะเวลา 6 ปี โดยมีวัตถุประสงค์เป็นกีฬาเพื่อการกุศล ในการนำเงินมาสมทบแก่สถาบันคชบาลแห่งชาติ จังหวัดลำปาง ก่อนที่จะย้ายสถานที่จัดการแข่งมาอยู่ที่ภาคเหนือใน พ.ศ. 2549 สำหรับการแข่งขันโปโลช้าง คิงส์คัพ 2009 ได้จัดการแข่งขันที่อำเภอเชียงแสน จังหวัดเชียงราย ซึ่งมีช้างเข้าร่วมแข่งขันจำนวน 51 เชือก จาก 12 ประเทศ โดยการแข่งขันคู่แรก ได้มีการไว้อาลัยแด่ จิม เอสเวด ซึ่งเป็นผู้ก่อตั้งการแข่งขันโปโลช้าง ที่ได้เสียชีวิตก่อนการแข่งขันนัดดังกล่าวเพียง 1 วัน
ใน พ.ศ. 2554 ได้มีการจัดการแข่งขันเนื่องในโอกาสครบรอบสิบปีของรายการดังกล่าว โดยจัดขึ้นในช่วงระหว่างวันที่ 5 - 11 กันยายน ที่อำเภอหัวหิน จังหวัดประจวบคีรีขันธ์ และมีทีมเข้าร่วมแข่งขันจำนวน 12 ทีม กับจำนวนผู้เล่นกว่า 40 ราย จาก 15 ประเทศ
คณะเทคโนโลยีการเกษตร มหาวิทยาลัยกาฬสินธุ์
คณะเทคโนโลยีการเกษตร มหาวิทยาลัยกาฬสินธุ์ () เดิมชื่อคณะเทคโนโลยีอุตสาหกรรมเกษตร เป็นหน่วยงานระดับคณะ ในสังกัดมหาวิทยาลัยกาฬสินธุ์ จัดการศึกษาด้านวิทยาศาสตร์ อุตสาหกรรมและเกษตร ตั้งอยู่ มหาวิทยาลัยกาฬสินธุ์ ตั้งอยู่ที่ 62/1 ถ.เกษตรสมบูรณ์ ตำบลกาฬสินธุ์ อำเภอเมืองกาฬสินธุ์ จังหวัดกาฬสินธุ์
ตามพระราชบัญญัติมหาวิทยาลัยเทคโนโลยีมงคล พ.ศ. 2548 ตามมาตรา 36 แห่งพระราชบัญญัติการศึกษาแห่งชาติ พ.ศ. 2542 บัญญัติให้สถานศึกษาของรัฐที่จัดการศึกษาระดับปริญญาเป็นนิติบุคคล สามารถพัฒนาระบบการบริหารและการจัดการเป็นของตนเองมีความคล่องตัว มีเสรีภาพทางวิชาการและอยู่ภายใต้การกำกับดูแลของสภามหาวิทยาลัย มหาวิทยาลัยเทคโนโลยีราชมงคลอีสาน เป็น 1 ใน 9 มหาวิทยาลัยเทคโนโลยีราชมงคล ประกอบด้วย 5 วิทยาเขต คือ ศูนย์กลาง มทร.อีสาน นครราชสีมา วิทยาเขตสกลนคร วิทยาเขตสุรินทร์ วิทยาเขตขอนแก่นและวิทยาเขตกาฬสินธุ์
วันที่ 27 พฤศจิกายน พ.ศ. 2549 ได้มีการจัดตั้งส่วนราชการในมหาวิทยาลัยเทคโนโลยีราชมงคลอีสาน และคณะเทคโนโลยีอุตสาหกรรมเกษตรก็ถูกจัดตั้งขึ้นภายใต้สังกัดวิทยาเขตกาฬสินธุ์
ในปี พ.ศ. 2558 มหาวิทยาลัยเทคโนโลยีราชมงคลอีสาน วิทยาเขตกาฬสินธุ์ได้ความรวมกับมหาวิทยาลัยราชภัฏกาฬสินธุ์ จัดตั้งเป็น มหาวิทยาลัยกาฬสินธุ์ จึงทำให้คณะสังกัด มหาวิทยาลัยกาฬสินธุ์ตั้งแต่นั้นมา
คณะเทคโนโลยีอุตสาหกรรมเกษตร เป็นคณะหนึ่งของมหาวิทยาลัยกาฬสินธุ์ ประกอบด้วย 2 กลุ่มสาขาวิชา คือ กลุ่มสาขาวิชาการเกษตร มี 4 สาขาวิชา กลุ่มวิทยาศาสตร์และเทคโนโลยี มี 5 สาขาวิชา ให้บริการด้านวิชาชีพทางสายเทคโนโลยีการเกษตร และสายวิทยาศาสตร์และเทคโนโลยี ในระดับประกาศนียบัตรวิชาชีพชั้นสูง ระดับปริญญาตรี และระดับปริญญาโท เพื่อส่งเสริมการศึกษาด้านวิชาชีพทางด้านเทคโนโลยีเชิงบูรณาการให้มีความเข้มแข็ง จัดการเรียนการสน การวิจัย บริการทางวิชาการ และทำนุบำรุงศิลปวัฒนธรรม
ผลิตบัณฑิตที่มีความสามารถในการใช้เทคโนโลยี มีคุณธรรม มีทักษะในการทำงานเป็นทุนมนุษย์ (Human capital) และปฏิบัติงานได้อย่างมืออาชีพ เป็นที่พึ่งของประชาชนในพื้นที่ เพิ่มโอกาสในการศึกษาต่อด้านวิชาชีพจนถึงระดับปริญญาต่อไป
ในปี พ.ศ. 2561 ได้แยกส่วนของสาขาวิชาทางด้านวิศวกรรมศาสตร์และเทคโนโลยีอุตสาหกรรมออกไปจัดตั้งเป็นคณะวิศวกรรมศาสตร์และเทคโนโลยีอุตสาหกรรม และได้เปลี่ยนชื่อจากคณะเทคโนโลยีอุตสาหกรรมเกษตร เป็นคณะเทคโนโลยีการเกษตร
คิงส์คัพ (แก้ความกำกวม)
คิงส์คัพ () อาจหมายถึง
จรัส พั้วช่วย
จรัส พั้วช่วย อดีตรัฐมนตรีประจำสำนักนายกรัฐมนตรี อดีตรองประธานสภาผู้แทนราษฎร อดีตรัฐมนตรีช่วยว่าการกระทรวงการต่างประเทศ และกระทรวงคมนาคม และอดีตสมาชิกสภาผู้แทนราษฎรจังหวัดเพชรบูรณ์
จรัส พั้วช่วย เกิดเมื่อวันที่ 24 กันยายน พ.ศ. 2492 ที่อำเภอหล่มสัก จังหวัดเพชรบูรณ์ สำเร็จการศึกษาระดับปริญญาตรี สาขาวิชารัฐศาสตร์ จากมหาวิทยาลัยเชียงใหม่
จรัส พั้วช่วย เสียชีวิตด้วยอุบัติเหตุตกจากรถไถในฟาร์มของตนเอง ที่ประเทศลาว เมื่อวันที่ 10 กุมภาพันธ์ พ.ศ. 2553
จรัส พั้วช่วย เริ่มเข้าสู่งานการเมืองโดยการเป็นสมาชิกสภาผู้แทนราษฎร จังหวัดเพชรบูรณ์ ในการเลือกตั้ง พ.ศ. 2522 และได้รับเลือกตั้งติดต่อกันมาหลายสมัย และเคยได้รับแต่งตั้งเป็นเลขานุการรัฐมนตรีว่าการกระทรวงเกษตรและสหกรณ์ ในปี พ.ศ. 2526 เป็นรัฐมนตรีช่วยว่าการกระทรวงการต่างประเทศ ในปี พ.ศ. 2533 เป็นรัฐมนตรีช่วยว่าการกระทรวงคมนาคม ในปี พ.ศ. 2535 ต่อมาในปี พ.ศ. 2537 ได้รับแต่งตั้งเป็นรองประธานสภาผู้แทนราษฎร และเป็นรัฐมนตรีประจำสำนักนายกรัฐมนตรี ในปี พ.ศ. 2538 และเป็นรัฐมนตรีช่วยว่าการกระทรวงการต่างประเทศ ในสมัยที่ 2 ในปี พ.ศ. 2539
ในการเลือกตั้ง พ.ศ. 2550 ได้ลงสมัคร ส.ส.ในสังกัดพรรคมัชฌิมาธิปไตย แต่ไม่ได้รับเลือกตั้ง
คำอุปสรรคเอสไอ
ระบบหน่วยวัดระหว่างประเทศ (SI) ได้กำหนดชุดคำอุปสรรค ซึ่งรู้จักกันว่า คำอุปสรรคเอสไอ หรือ คำอุปสรรคเมตริก คำอุปสรรคเอสไอเป็นคำนำหน้าหน่วยวัดพื้นฐานเพื่อแสดงการคูณหรือเศษส่วนเลขฐานสิบของหน่วยนั้น คำอุปสรรคแต่ละคำนั้นจะมีสัญลักษณ์เฉพาะตัวซึ่งเขียนหน้าสัญลักษณ์ของหน่วยพื้นฐานได้เช่นกัน คำอุปสรรคเอสไอได้รับการวางมาตรฐานโดยสำนักงานชั่งตวงวัดระหว่างประเทศในมติระหว่าง ค.ศ. 1960 ถึง 1991 การใช้คำเหล่านี้ไม่ได้จำกัดอยู่เพียงแต่หน่วยเอสไอและคำอุปสรรคหลายคำพบมีใช้ตั้งแต่ระบบเมตริกเพิ่งถือกำเนิดขึ้นในคริสต์ทศวรรษ 1790
ปัจจุบัน ในหน่วย SI กำหนดคำอุปสรรคไว้ 20 ตัว ดังนี้
การใช้งานทั่วไป คือ เมื่อเห็นคำอุปสรรค แล้วต้องการแปลงกลับเป็นตัวเลขของหน่วยเดิม ให้คูณด้วยค่าแฟกเตอร์ที่กำหนดไว้ เช่น 5 กิโลเมตร = 5 X 1,000 (แฟกเตอร์ของกิโล) = 5,000 เมตร
คำอุปสรรคเอสไอใช้เพื่อลดจำนวนเลขศูนย์ที่แสดงในจำนวนที่เป็นตัวเลข ยกตัวอย่างเช่น กระแสไฟฟ้า 0.000 000 004 แอมแปร์ หรือสี่ในพันล้านของแอมแปร์ จะเขียนแทนด้วยคำอุปสรรคที่เหมาะสม ในกรณีนี้คือ "นาโน" เป็น 4 นาโนแอมแปร์ (1nA) ซึ่งเมื่อคูณ 4 กับแฟกเตอร์ของนาโนเข้าไป ก็จะได้ค่าเดิมออกมา
ในการคำนวณ คำอุปสรรค จะสามารถบวกหรือลบกันได้ แต่ไม่สามารถคูณหรือหารกันได้ เช่น โดยปกติแล้ว กำลัง(วัตต์)=กระแส(แอมแปร์)*แรงดันไฟฟ้า(โวลต์) แต่ 5มิลลิแอมแปร์ คูณ 2 มิลลิโวลต์ ไม่เท่ากับ 10 มิลลิวัตต์ เพราะการคุณ จำเป็นต้องแยกตัวคูณของคำอุปสรรคออก และร่วมคูณเข้าด้วยกันก่อน คือต้องเป็น 5x10 X 2x10 = 10x10 (คูณเลขธรรมดาแยกกับคูณตัวคูณคำอุปสรรค การคูฯคำอุปสรรคจะจับเลขยกกำลังรวมกัน ในที่นี้ -3 รวมกับ -3 ได้ -6) = 10x10 = 10 ไมโครวัตต์
คอนแวนต์
คอนแวนต์ () คือชุมชนของบาทหลวง นักพรตหญิง ภราดา หรือภคินี หรืออาจหมายถึงตัวอาคารที่ชุมชนนักบวชเหล่านี้ใช้พักอาศัย พบได้ทั้งในคริสตจักรโรมันคาทอลิกและแองกลิคันคอมมิวเนียน ในปัจจุบันคำว่าคอนแวนต์มักใช้หมายถึงเฉพาะชุมชนนักบวชหญิง ขณะที่อาราม ไพรออรี หรือไฟรอารี จะใช้กับชุมชนนักบวชชาย แต่ในอดีตคำเหล่านี้มักใช้แทนกันได้
ในทางเทคนิค คำว่า "อาราม" จะหมายถึงชุมชนนักพรต ขณะที่ "คอนแวนต์" คือชุมชนของนักบวชภิกขาจาร (ถ้าเป็นของไฟรเออร์จะมีชื่อเรียกเฉพาะว่า "ไฟรอารี") ส่วน "แคนันรี" คือชุมชนแคนันที่สังกัดคณะนักบวช คำว่า "แอบบีย์" และ "ไพรออรี" คืออารามและแคนันรีนั่นเอง แต่ต่างกันที่แอบบีย์มีคุณพ่ออธิการเป็นหัวหน้า แต่ไพรออรีเป็นสำนักที่มิอิสระน้อยกว่าและปกครองโดยไพรเออร์
เนื่องจากภคินีคาทอลิกในประเทศไทยส่วนมากทำงานด้านการศึกษา คอนแวนต์ในประเทศไทยจึงมักเปิดเป็นโรงเรียนด้วย เช่น โรงเรียนอัสสัมชัญคอนแวนต์ โรงเรียนเซนต์ฟรังซีสซาเวียร์คอนแวนต์ และโรงเรียนเซนต์โยเซฟคอนเวนต์เป็นคอนแวนต์ของคณะภคินีเซนต์ปอล เดอ ชาร์ตร โรงเรียนพระหฤทัยคอนแวนต์เป็นคอนแวนต์ของคณะภคินีพระหฤทัยของพระเยซูเจ้าแห่งกรุงเทพฯ เป็นต้น
ลำพู
ลำพู () เป็นไม้ยืนต้นขนาดกลางในวงศ์ Sonneratiaceae พบทั่วไปตามดินเลนริมแม่น้ำหรือคลอง ที่มีระดับน้ำขึ้นน้ำลงท่วมถึง ขึ้นได้ทั้งในน้ำจืดหรือน้ำกร่อย
ลำพูมีลักษณะเรือนยอดเป็นทรงพุ่ม ลำต้นเป็นแบบ Pettis's model มีการเจริญติดต่อกันไป ลำต้นค่อนข้างกลมมีกิ่งเกิดในแนวตั้ง เจริญทางด้านข้างมากกว่าทางยอด เมื่อลำต้นแตกหักจะสร้างกิ่งใหม่ขึ้นได้เนื่องจากมีตาสำรองอยู่เป็นจำนวนมาก ลักษณะใบเป็นใบเดี่ยวขนาดเล็ก สีเขียว ขอบใบเรียบ แตกใบตรงกันข้ามกันเป็นคู่ มีก้านใบสีชมพูมองเห็นแต่ไกล ดอกเป็นดอกเดี่ยวออกบริเวณปลายยอด ลักษณะผลแก่มีเปลือกหนาสีเขียวอมเหลือง เนื้ออ่อนนุ่ม ภายในมีเมล็ดจำนวนมาก ประมาณ 1000 ถึง 2500 เมล็ด ผลลำพูแก่มีกลิ่นแรง จะร่วงหล่นระหว่างเดือนมิถุนายนถึงกันยายน เป็นพืชที่รับประทานได้ ดอกนำไปแกงส้ม หรือใช้เป็นผักสด รับประทานกับขนมจีน
ลำพูไม่มีรากแก้ว จะเกิดรากแผ่กระจายไปด้านข้างขนานกับผิวดินตื้นๆ และมีรากเล็กๆ แตกแขนงทางด้านล่างทำหน้าที่ยึดเกาะ และมีรากฝอยอีกชั้นทำหน้าที่ดูดซึมน้ำและสารอาหาร ลำพูยังมีรากพิเศษช่วยในการหายใจ ลักษณะรูปกรวยแหลมยาวแทงโผล่พื้นดินรอบโคนต้น มีความยาวประมาณ 10-50 ซม. ใหญ่และยาวกว่าไม้ชนิดอื่น รากหายใจ (pneumatophore) ของลำพูนี้เจริญได้รวดเร็ว และทนทานน้ำท่วมได้เป็นเวลานาน 
ลำพูเป็นไม้ที่หิงห้อยชอบที่จะมาเกาะ ทำให้เกิดความสวยงาม โดยเฉพาะในยามค่ำคืน ในอดีต ในพื้นที่กรุงเทพมหานคร โดยเฉพาะในเขตพระนคร มีต้นลำพูอยู่มาก อันเป็นที่มาของชื่อ "บางลำพู" ซึ่งเป็นแขวงในเขต แต่ได้ถูกตัดทิ้งลงเป็นจำนวนมาก จนเหลือเพียงต้นสุดท้าย เพียงต้นเดียว ในสวนสันติชัยปราการ ซึ่งเป็นสวนสาธารณะติดแม่น้ำเจ้าพระยา ซึ่งลำพูต้นนี้มีชื่อเสียง แต่ทว่าในเหตุการณ์มหาอุทกภัย พ.ศ. 2554 ลำพูต้นนี้ก็ได้ตายลง และทางกรุงเทพมหานคร (ก.ท.ม.) ก็ได้ตัดลงจนเหลือแต่ตอ
แอนทิซิเพชัน
แอนทิซิเพชัน () ในทางพันธุศาสตร์ คือปรากฏการณ์ที่ลักษณะของสิ่งมีชีวิต เช่นอาการของโรคทางพันธุกรรม จะเพิ่มมากขึ้น ("รุนแรงมากขึ้น") ในรุ่นถัดไป เช่นอาจปรากฏอาการที่อายุน้อยลง ดำเนินโรคเร็วมากขึ้น เป็นต้น ปรากฏการณ์ anticipation เช่นนี้พบมากในโรคกลุ่ม trinucleotide repeat disorder เช่นโรคฮันติงตันและโรคกล้ามเนื้อเจริญผิดเพี้ยน ซึ่งมี dynamic mutation เกิดขึ้นในดีเอ็นเอ โรคเหล่านี้เป็นโรคที่แสดงอาการทางระบบประสาท
ก่อนหน้าที่ความเข้าใจเกี่ยวกับ anticipation จะชัดเจนเช่นปัจจุบัน เคยมีการตั้งข้อสงสัยว่ากระบวนการนี้เกิดขึ้นจริงหรือไม่ หรือเป็นเพราะการที่สามารถวินิจฉัยโรคได้ตั้งแต่อายุน้อย ๆ นั้นเป็นเพราะมีความตระหนักและเฝ้าระวังเกี่ยวกับอาการของโรคนั้น ๆ มากขึ้นกันแน่